Dokumentarac “Sloboda” otvara ovogodišnji Tuzla Film Festival\nDokumentarni film “Sloboda”, rađen u produkciji “RSD Sloboda”, “Magic Factory” i “Eventus”, otvoriće 9. Tuzla Film Festival koji će ove godine zbog epidemiološke situacije i sigurnosti građana biti održan u online formatu od 16. do 20. oktobra.\nNa online stranici VIDEO koja će biti aktivna od 16. do 20. oktobra publika će imati priliku da pogleda oko 100 filmova u pet kategorija: Dugi igrani, Dokumentarni, Kratki, Animirani, “Future Generation Short Films”, a za najmlađe je pripremnjen program “Kids kategorija – Kids Tuzla Film Festival”, saopšteno je iz Tuzla Film Festivala.\nPutem ove platforme pored filmova gledaocima će biti omogućen pristup i pratećim sadržajima, kao što su predavanja i razgovori sa filmskim radnicima. Takođe, osim master classova koje će držati stručnjaci iz filmske industrije za ograničeni broj učesnika bit će organizovane i “Zoom konferencije” koje će biti dostupne većem broju zainteresovanih profesionalaca koji žele da saznaju sve novine u vezi sa filmom, produkcijom, distribucijom i slično.\nSvečano otvaranje Festivala moći će se pratiti 16. oktobra online i putem gradskog javnog servisa RTV7 od 20 časova, najavili su iz Tuzla Film Festivala.\n"Farma dva" projekat - podrška osnaživanju žena


Vučićev poklon od 5.000 dinara svakom penzioneru pre Nove godine | Luftika\nSvi penzioneri do kraja decembra dobiće jednokratnu novčanu pomoć u iznosu od po 5.000 dinara, a u januaru se očekuje rast penzija od 5,9 odsto. U pitanju je poklon koji je predsednik Aleksandar Vučić nedavno najavio.\nPrema informacijama koje prenosi Blic, ovaj dodatak koji će dobiti ukupno 1,7 miliona penzionera, neće biti isplaćen uz penzioni ček, već će kao posebno primanje biti uplaćeno penzionerima do kraja decembra.\nPenzionere čeka teška 2022. godina, ni Robin Hud i predizborni paketi…\nTačan datum isplate znaće se ovih dana, a prema pisanju medija novac za ovo primanje je obezbeđen.\n– Novac od blizu 85 miliona evra je obezbeđen i ovih dana biće prebačen na račun PIO fonda – navodi sagovornik Blica.\nPenzioneri su već navikli na znake pažnje od predsednika. Tokom 2016. i 2017. godine jednokratna podrška penzionerima isplaćena je takođe uoči novogodišnjih praznika i tada je svaki penzioner dobio po 5.000 dinara, a u decembru 2018. dobili su po 3.000 dinara.\nPenzije poklanja Vučić lično, a možda vas iznenadi i kojim dodatnim dinarom od januara\noznakealeksandar vučić penzioneri poklon penzionerima povecanje penzija socijalni mir


Tržište pametnih satova raste – The PRESTIGE\nTržište pametnih satova raste\nTržište pametnih satova je nastavilo da raste u prvih 6 mjeseci ove godine, uprkos pandemiji. Tri imena koja su se etablirala u samom vrhu su Apple, Garmin i Huawei, što znači da imamo promjenu u odnosu na prethodnu godinu, kada je na drugom mjestu bio pozicioniran Samsung, koji je sada sa drugog pao na četvrto mjesto liste proizvođača pametnih satova, pokazuju podaci kompanije Counterpoint Research.\nRast od 20% u praksi znači da je isporučeno oko 42 miliona uređaja u prvih šest mjeseci ove godine. Apple je i dalje lider na tržištu, a ne samo da vodi, već je uspio i da uveća udio na čak 51.4% u odnosu na 43.2% u istom periodu prethodne godine. Garmin se popeo na drugu poziciju i trenutno drži 9.4% tržišta. Huawei je ostvario najveći pomak na godišnjem nivou, s uvećanjem sopstvenih isporuka za čitavih 57%! To je bilo dovoljno za 8.5% ukupnog tržišta pametnih satova, odnosno poziciju broj 3 na listi najvećih imena ovog tržišta. Najveći pad, kao što smo rekli, beleži Samsung.\nU proizvođače koji su ostvarili dobre rezultate u prethodnom periodu se mogu ubrojati Amazfit, Fitbit i Fossil. Garmin je takođe zabilježio veliki rast isporuka od 31% na godišnjem nivou, posebno u domenu svojih Forerunner i Fenix serija, dok je Huawei zabilježio ogroman uspjeh sa svojim Watch GT 2 modelima, posebno na azijskim tržištima. Apple se, naravno, ponajviše oslanja na svoj iWatch 5.\nPosmatrano po tržištima, najveći rast pametnih satova se bilježi u Indiji, gdje je godišnji rast iznosio čak 57%. Evropa i Sjedinjene Američke Države takođe bilježe rast od 9% i 5%, respektivno, što je malo iznenađenje zbog Covid-19 pandemije.


BiH se može naći u izolaciji nakon ulaska Hrvatske u EU - Klix.ba\n26.3.2012. u 11:12\nPostoji opasnost da se BiH nađe u izolaciji nakon što Hrvatska sredinom naredne godine uđe u Evropsku uniju, izjavila je danas u Sarajevu predsjedavajuća Zajedničke komisije za ekonomske reforme i razvoj PSBiH Danijela Martinović, govoreći pred početak seminara "Implikacija ulaska Hrvatske u Evropsku uniju na BiH".\nSeminar za predstavnike institucija BiH i nevladinog sektora organizirala je Zajednička komisija za ekonomske reforme i razvoj u saradnji s predstavništvom Fondacije Konrad Adenauer u sklopu serijala seminara pod nazivom "Ekonomska i pravna pitanja u kontekstu EU integracija Bosne i Hercegovine".\n"Kada je riječ o ekonomskom aspektu prijeti ta opasnost. Naravno, mi imamo obaveze iz Sporazuma o stabilizaciji i pridruživanju i ako se budemo striktno držali tih obaveza, onda ćemo riješiti taj ekonomski problem, te političke i druge aspekte", kazala je ona.\n"Mnogo toga nismo ispunili. Kasnimo i kršimo Sporazum o stabilizaciji i pridruživanju. U tom smislu je i ova konferencija jedan od pokušaja da konačno uspostavimo koordinaciju i sinhronizaciju svih aktivnosti, jer bez svih karika u lancu malo toga možemo postići, odnosno nećemo biti dovoljno pripremljeni za ulazak Hrvatske u Evropsku uniju", zaključila je Martinović.\n"Istovremeno je za BiH ovo zaista izazov, jer je potrebno pripremiti našu infrastrukturu za ovakvu situaciju", naglasila je.\n"Veoma je važno da u preostalim periodu sve nadležne institucije u BiH poduzmu sve da bi se naši proizvodi mogli naći na izvoznoj listi. Trenutno BiH u Evropsku uniju izvozi samo ribu i sirovu kožu, te je potrebno učiniti sve da se još neki od naših proizvoda nađu na listi", ocijenila je ona.\n"Rok pred nama je veoma kratak, ali neke aktivnosti su već započete, te ako odmah počnemo s preostalim obavezama, možda se može nešto uraditi", rekla je Savić.\nBivši vojnici OS BiH očekuju rješenje do kraja sedmice\n26.03.2012. u 11:40\nSAD isplatile odštetu porodicama žrtava američkog vojnika\n26.03.2012. u 10:35


Vlada SAD objavila plan distribucije vakcine | Starmo\nNaslovnica Život Vlada SAD objavila plan distribucije vakcine\nVlada SAD objavila plan distribucije vakcine\nWashington — Američka vlada danas je objavila da će s distribucijom vakcine za covid-19 početi unutar jednog dana od dobivanja dozvole te da planira mogućnost da ograničen broj doza bude dostupan već krajem ove godine.\nZvaničnici ministarstava zdravstva i odbrane u srijedu su se videolinkom obratili novinarima, a potom objavili dokumente o planu distribucije koje će poslati saveznim državama i lokalnim zdravstvenim zvaničnicima.\nVlada će saveznim državama dodijeliti vakcine na osnovu preporuka Centra za kontrolu i prevenciju bolesti, vezano za posebno ugrožene grupe. Očekuje se da će u njih biti uključeni i zdravstveni radnici.\nU tom dokumentu piše i kako će “ograničen broj doza vakcine za covid-19 biti dostupan početkom novembra 2020. ako ga Agencija za hranu i lijekove do tada odobri”, a da će se zaliha značajno povećati sljedeće godine, prenose hrvatski mediji.\nZvaničnici su poručili i da rade na tome da vakcina bude besplatna za pacijente.\nBiden: Vjerujem naučnicima, ali ne vjerujem Trumpu\nZračnom strujom: Američki dim stigao do Evrope


DETALJI NESREĆE KOD LAKTAŠA Povrijeđena državljanka Srbije (25), vozač "pasata" u UKC RS | Glas Laktaša - Nezavisni online magazin\nDETALJI NESREĆE KOD LAKTAŠA Povrijeđena državljanka Srbije (25), vozač “pasata” u UKC RS\nLAKTAŠI, 25. februara – Predrag Ćetojević (60) iz Banjaluke koji je povrijeđen u saobraćajnoj nesreći u mjestu Drugovići kod Laktaša smješten je u UKC Republika Srpska.\nNesreća je policiji prijavljena 23. februara oko 16 časova.\n– U saobraćajnoj nezgodi učestvovalo je putničko motorno vozilo marke “pasat” kojim je upravljao Ćetojević Predrag, iz Banjaluke, drugi učesnik je autobus “mercedes” kojim je upravljao Dragomir Dajić (59) iz Novog Grada- saopšteno je danas iz Okružnog javnog tužilaštva Banjaluka.\nDodaju kako je Ćetojeviću ljekarska pomoć pružena u UKC Republika Srpska, a da je u nesreći tjelesne povrede zadobila i državljanka Srbije Tamara Radić (25) iz Beograda. Iz tužilaštva nisu naveli da li je i povrijeđena državljanka Srbije smještena u bolnicu.\n– Uviđaj na licu mjesta saobraćajne nezgode obavila je dežurni okružni javni tužilac, Okružnog javnog tužilaštva Banja Luka Sanja Tadić-Stojisavljević, zajedno sa policijskim službenicima Policijske stanice Laktaši. Tužilac je naložila da se preduzmu sve potrebne istražne radnje i mjere kao i vještačenja, radi utvrđivanja svih okolnosti saobraćajne nezgode- saopšteno je iz banjalučkog tužilaštva.\nPrethodni tekstNedeljni horoskop za period od 25. februara do 3. marta\nSledeći tekstČetiri dana rade, tri slobodna, a plata ista


Najavu predsednika Srbije Aleksandra Vučića da će država da podeli novac građanima potvrdilo danas odgovorno lice - ministar finansija: Svima po 100 €, rekao Siniša Mali.\nSvaki građanin Srbije stariji od 18 godina dobiće u dinarskoj vrednosti 100 €, potvrdio je danas nedeljnu najavu predsednika Srbija Aleksandra Vučića ministar finansija Siniša Mali.\nFinansijska pomoć svakom zaposlenom, nezaposlenom, penzioneru… koštaće državnu kasu 520 miliona evra.\nOvo u svakom slučaju nije "bacanje para" kako se na prvi pogled može shvatiti, već na ekonomskoj struci zasnovana akcija da se podstakne potrošnju kao jedna od moćnih poluga za pokretanje ekonomske aktivnosti i postizanje privrednog rasta.\nTo se u teoriji zove "novac iz helikoptera", a zapravo se radi o tome da centralna banka transferiše utvrđeni iznos direktno na račune privrednih i fizičkih lica, kako bi podstakla potrošnju.


Dezobarijere – Strana 5 – TTM System\nDezobarijere – dezinfekcioni otirači za obuću\nDezinfekciona barijera za obuću (dezobarijera) ili dezinfekcioni otirač za obuću DZ 96/120 je vrsta proizvoda iz našeg asortimana dezinfekcionih proizvoda. Dezinfekcioni otirač za obuću se koristi za dezinfekciju obuće pri ulasku u sve komercijalne, proizvodne, skladišne i ostale objekte, za koje je karakteristično da je prisutna velika frekvencija ljudi. Za te objekte je istovremeno karakteristično to da je neophodna zaštita od kontaminacije i zaraze, te je dezinfekcija obuće neophodna. Dezinfekcioni otirač za obuću (dezobarijera) se vrlo lako i jednostavno koristi, uz napomenu da se prilikom stavljanja na željeno mesti i daljeg korišćenja moraju strogo poštovati naznačene mere opreza.\nDezobarijere – namena\nDezobarijera je namenjena dezinfekciji obuće. Namenjena je potpunoj dezinfekciji gaznog dela obuće prilikom ulaska u objekte sa velikom frekvencijom ljudi. Svaki od objekata u kojima se koristi dezobarijera zahteva posebne mere dezinfekcije, kako bi se očuvala higijena obuće i prostora u koji se ulazi i sprečila kontaminacija u cilju zaštite od zaraznih mikroorganizama, bakterija i nečistoća.


Rusija: Branićemo svoje interese u Venecueli svim sredstvima\nJanuar 30, 2019 13:17\nRusija će braniti svoje interese u Venecueli u okviru međunarodnog prava koristeći "sve raspoložive mehanizme", izjavio je Dmitrij Peskov, portparol ruskog predsednika Vladimira Putina.\nRusija je prethodnih godina održavala bliske veze sa predsednikom Venecuele Nikolasom Madurom i odobravala je kredite toj zemlji, među kojima je i zajam ruske naftne kompanije Rosnjeft venecuelanskoj kompaniji PDVSA.\nRosnjeft je pozajmio šest milijardi dolara PDVSA, a ta sredstva bi do kraja ove godine morala biti u potpunosti vraćena kroz isporuke sirove nafte.\nPrema podacima kompanije "S&P Global Platts", Venecuela je zaključno sa novembrom 2018. godine imala 3,1 milijardu dolara preostalog kredita za otplatu Rosnjeftu, navodi Raša tudej.\nRuska kompanija takođe ima pet zajedničkih projekata sa PDVSA u Venecueli.\nAmeričko Ministarstvo finansija je u ponedeljak uvelo novu rundu sankcija protiv PDVSA, u nastojanju da spreči "dalju prodaju venecuelanske imovine od strane Madura i da doprinese očuvanju te imovine za stanovnike Venecuele".\nZvanični Kremlj sankcije protiv PDVSA smatra "ilegalnim", znakom "nelojalne konkurencije" i pokušajem da se upliće u unutrašnje poslove Venecuele, izjavio je juče Peskov.\n"Rusija procenjuje potencijalne posledice sankcija na PDVSA po Moskvu", dodao je Peskov.\nPrema procenama analitičara "Platts-a", bez obzira na ishod političke bitke u Venecueli, Rosnjeft neće biti uskraćen za naftne aktive u Venecueli, jer je nafta praktično jedini prihod koji država može da ostvari u čvrstoj valuti.\nAnalitičar jedne zapadne banke procenjuje da je imovina Rosnjefta u Venecueli oko 2,5 milijarde dolara, plus još 2,5 milijardi dolara, koliko će dobiti u isporukama nafte za kredit odobren PDVSA.\nPoziv opoziciji u Venecueli na dijalog s Madurom\nRusija je pozvala opoziciju u Venecueli da ostavi po strani sve preduslove i da započne pregovore sa Madurom.\nTaj poziv je poslao ruski ministar spoljnih poslova Sergej Lavrov koji je istakao da Moskva želi da pomogne stvaranje uslova za dijalog između vlasti i opozicije u Venecueli, prenosi Rojters.\nLavrov je kazao da bi svako međunarodno posredovanje u tim pregovorima trebalo da bude nepristrasno i da uključuje širok spektar zemalja.\nRusija je razgovarala sa Kinom, Latinskom Amerikom i evropskim zemljama da bi unapredila taj dijalog.


Pravobranilac tužio Grad i Republiku zbog poklonjenog zemljišta Bizerbi | Kolubarske\nPravobranilac tužio Grad i Republiku zbog poklonjenog zemljišta Bizerbi\nPred Višim sudom u Valjevu u petak je održano nesvakidašnje ročište. Gradski pravobranilac, koji obavlja poslove zaštite imovinskih prava i interesa grada, tužio je grad Valjevo i Republiku Srbiju zbog toga što je, suprotno zakonskim propisima, poklonjena imovna Valjeva nemačkoj kompaniji "Bizerba".\nZajedničko pravobranilaštvo grada Valjeva i opština Lajkovac, Ljig i Osečina podnelo je, krajem jula, tužbu Višem sudu u Valjevu protiv Republike Srbije i grada Valjeva, radi utvrđenja ništavosti Ugovora o otuđenju zemljišta površine 11,8 hektara u budućoj Privrednoj zoni u Popučkama, koji je potpisao gradonačelnik Lazar Gojković, a overio javni beležnik.\nNa pripremnom ročištu zajednički pravobranilac Darko Kostić rekao je da ostaje pri podnetoj tužbi u kojoj je, pored ostalog, navedeno da se prema odredbama Uredbe o pribavljanju i otuđenju nepokretnosti mora tačno navesti koji objekat je Republika Srbija dužna da izgradi i kakve koristi od toga može da ima grad Valjevo. Zatim, da Vlada Republike Srbije nije dala saglasnost za otuđenje zemljišta u javnoj svojini bez naknade, što je bila u obavezi, a Grad Valjevo saglasnost nije ni tražio. Gradski pravobranilac, pored ostalog, ukazao je i na to da je ugovor jednostran jer nakon zaključenog ugovora Republika stiče mogućnost da relizuje investiciju, ali ne preuzima obavezu prema Gradu da investiciju i realizuje.\nTuženi, Republika Srbija, koju je zastupao punomoćnik Dušan Stevanović, predložio je odbijanje tužbenog zahteva navodeći da je manjkav jer se traži upis prava svojine na predmetnoj parceli u korist grada Valjeva dok se pravo svojine stiče tek upisom. "Ukoliko postoje nedostaci u postupku oni su od manjeg značaja jer ugovor zbog tih manjkavosti ne može biti ništav u celini", naveo je Stevanović. Ističe da je Republika Srbija parcelu prenela na treće lice koje je vlasnik, tako da nije moguće parcelu vratiti, te je zbog toga tužba neuredna.\nGradonačelnik Valjeva Lazar Gojković osporio je tužbeni zahtev smatrajući da je ugovor zakonit. Naveo je da je ugovor zaključen nakon što je Vlada Srbije donela zaključak o proglašanju investicije od značja za Republiku, koji je dostavljen Gradu, a na osnovu tog zaključka je Skupština Valjeva donela odluku o prenosu parcele na Republičku direkciju za imovinu. Gojković je pred Sudom izjavio da su celokupan postupak sproveli Jelica Stojanović, šef odseka za imovinu, i Nebojša Petronić, u to vreme v.d. načelnika Gradske uprave, te ih je predložio za svedoke. Dalje je naveo da je Skupština grada nadležna da donosi odluke o raspolaganju gradske imovine.\nNa pitanje sudije Radivoja Jovanovića da li je bio upoznat sa detaljima oko zaključenja ugovora i sa eventualnim nezakonitostima, Gojković je odgovorio da nije bio upoznat. Tom delu iskaza je prigovorio Darko Kostić koji je rekao da to nije tačno, naglašavajući da je gradonačelnik bio upoznat. Naveo je da su održani sastanci u pravobranilaštvu i tada je gradonačelnika uputio u celokupnu proceduru koju je bilo potrebno sprovesti radi zaključenja ugovora. Pored gradonačelnika na tim sastancima su bili v.d. načelnika Gradske uprave, glavni urbanista, rukovodilac Odeljenja za lokalni razvoj, šef odseka za imovinu, šef odseka za urbanizam i tri zamenice pravobranioca. Gradski pravobranilac je najavio da će dostaviti službenu belešku sa tih sastanaka, predložio je Sudu da zatraži od Grada zapisnike sa sastanaka, a za svedoke je predložio svoje dve zamenice.\nTužba jer se rukovodstvo oglušilo o mišljenje gradskog pravobranioca\nU obrazloženju Odluke navedeno je da je nemačka kompanija "Bizerba" dostavila pismo o namerama kojim je iskazala zainteresovanost za realizaciju investicionog projekta u Valjevu i otvaranje 305 novih radnih mesta. Grad Valjevo će u "cilju realizacije projekta za izgradnju objekata od značaja za Republiku Srbiju i grad", pokloniti državi svoje zemljište površine 11,8 hektara u Privrednoj zoni u Popučkama.\nTako je gradsko rukovodstvo odlučilo da deo zemljišta, koje su pre tri i po godine građani Valjeva platili oko 234 miliona dinara, pokloni Republici, a Republika će pokloniti nemačkoj kompaniji "Bizerba SE &Co. KG".\nNakon usvajanja Odluke, a pre potpisivanja ugovora, odgovarajući na zahtev načelnika Gradske uprave za dostavljanje mišljenja na nacrt ugovora o otuđenju nepokretnosti u javnoj svojini bez naknade između grada Valjeva i Republike Srbije, zajedničko pravobranilaštvo grada Valjeva je 17. maja dostavilo mišljenje da "nacrt ugovora nije u skladu sa prinudnim propisima", o čemu su Kolubarske.rs pisale.\nPodaci Zavoda za javno zdravlje Pre 5 sati 10 minuta\nNa 38 biračkih mesta Pre 11 sati 38 minuta


Srebrenica: Poruka srpskim političarima - slavicnet.com\nsrebrenica - 93255 - 04.07.2015 : Milenko Djuric Doboj - (5)\nSrebrenica: Poruka srpskim političarima\nGospodo srpski političari, ako je ostalo imalo časti u vama onda morate nastupati jedinstveno po pitanju Srebrenice. Kada vas bilo ko pita da li je bio genocid u Srebrenici onda svi do jednog motare odgovarati da jeste, ali nad srpskim stanovništvom.\nPostoji jako mnogo živih svjedoka o napadima muslimana na okolna srpska sela u kojima su ubijali sve redom pa ta može po definiciji UN da se nazove genocidom i mene čudi da RS nikada nije tužila Međunarodnom sudu UN koje su Srebrenicu proglasile zaštićenom zonom, a ipak to nije bila. Za tu cifru o 8000 hiljada ubijenih muslimana nema materijalnih dokaza pa me čudi na osnovu čega je Haški tribunal donosio presude. Da je bilo političke pameti u RS na tim suđenjima je trebalo angažovati najpoznatije advokate koji bi te optužnice lagano rušili.\nPobjednik u prethodnom ratu na ovim prostorima je SAD i njihovi saveznici a zna se kako pobjednici sude poraženima.\nMnogi nezavisni izvori u svijetu pišu članke i izdaju knjige o Srebrenici, a među njima ima i svjetski poznatih imena koji demantuju istinu koju su projektovale SAD i njihovi prijatelji.\nSa nestrpljenjem očekujem da se pojavi prevod knjige o Srebrenici od Edvarda Hermana koja kako čujem potpuno razobličava lažnu sliku o tome šta se dešavalo u Srabrenici. Nimalo me ne čudi da se kroz UN pokušava praktično zabraniti svaka rasprava o Srebrenici jer su kreatori projektovane istine očigledno veoma nervozni.


M. D.\t 4. septembra 2015. 07:00\nSrbija neće biti ksenofobična u odnosu prema migrantima, već da će se ponašati u skladu sa evropskim vrednostima, poručio je premijer Aleksandar Vučić i ponovio da je ponosan što se većina u Srbiji tako ponaša, ali i da ne razume one druge koji govore drugačije u tom smislu.\n“Ja sam razočaran reakcijom dela naših ljudi, srećom, veoma sam zadovoljan reakcijom većine građana Srbije. Razočaran sam kad vidim da neki govore na društvenim mrežama da te ljude treba izbaciti, a neki ih čak i ne nazivaju ljudima. Ja to ne mogu da prihvatim, ne mogu da razumem, posebno što smo se mi suočavali sa tolikim izbeglicama”, rekao je Vučić.\nOn je podsetio i da je srpski narod u kolonama od stotine kilometara bežao, upitavši kako je moguće da smo sada tako neosetljivi i da ne razumemo da ti ljudi beže od rata.\n“Dajte ako možemo da im pomognemo, da im ne odmažemo. Zamolio bih te genije sa svim tim teorijama sa kojima izlaze i sve te genije koji izlaze sa zastrašivanjem našeg stanovništva, da prekinu to da rade”, poručio je premijer i primetio da “ima neko malo i bolji i pametniji od njih ko će da razmišlja i o budućnosti tih ljudi i budućnosti ove zemlje”.\nSrbija, naglasio je, neće biti ksenofobična.\n“Ova zemlja će da se ponaša evropski zbog evropskih vrednosti, smatramo da time treba da se ponosimo i tako će Srbija da se ponaša uvek. Ja sam veoma zadovoljan što se većinska Srbija tako ponaša i zahvalan sam ljudima koji imaju tu vrstu razumevanja”, rekao je Vučić.\nUveren je, kaže, da će ta većina uvek biti većina i da će ta pristojnost i empatija većinske Srbije uvek biti prikazana i pokazana, zaključivši da će uvek državna politika da nadvlada partikularne interese.


Brnabićeva i Selaković na samitu u Antaliji\nIzvor: RTS, 17.Jun.2021, 11:20\nPredsednica Vlade Ana Brnabić i ministar spoljnih poslova Nikola Selaković prisustvuju Samitu Procesa saradnje u Jugoistočnoj Evropi (PSuJIE). Selaković je na ministarskom sastanku poručio da mir i stabilnost nemaju alternativu i predstavljaju zvezdu vodilju na putu našeg regiona ka Evropskoj uniji. Premijerka Brnabić učestvuje na plenarnoj sednici.\nNikola Selaković je na sastanku ministara spoljnih poslova učesnica PSuJIE istakao je da >> Pročitaj celu vest na sajtu RTS << je ključni spoljnopolitički i strateški cilj naše zemlje ostvarivanje punopravnog članstva u Evropskoj uniji, saopštilo je Ministarstvo spoljnih poslova.\nIzrazio je nadu, navodi se u saopštenju, da će Evropska unija nastaviti da podržava proces integracije učesnica PSuJIE u EU što će doneti trajnu stabilnost i prosperitet regionu i pomoći konsolidaciju i razvoj Evrope u celini.\nMinistarstvo je saopštilo da je Selaković ukazao da mir i stabilnost nemaju alternative i predstavljaju zvezdu vodilju na putu našeg regiona ka Evropskoj uniji.\nŠef srpske diplomatije poručio je i da Srbija punu pažnju posvećuje unapređenju regionalne saradnje i dobrosusedskih odnosa.\nKao konkretne pozitivne rezultate regionalne saradnje, izdvojio je Centralnoevropski ugovor o slobodnoj trgovini, Fond za zapadni Balkan, Regionalnu kancelariju za saradnju mladih, Transportnu zajednicu u jugoistočnoj Evropi, Komorski investicioni forum zapadnog Balkana, te zaključivanje Sporazuma o snižavanju cena rominga u regionu Zapadnog Balkana.\nPohvalno je govorio o uspostavljanju "Zelenih koridora" u našem regionu tokom pandemije koronavirusa i ukazao da je sada potrebno omogućiti njihovo proširivanje i na granične prelaze sa susednim državama članicama EU, navodi se u saopštenju.\nIstakao da je Srbija svoje opredeljenje za unapređenje regionalne saradnje demonstrirala sa susedima u regionu – slanjem pošiljki vakcina i omogućavanjem vakcinacije u Srbiji.\n"Srbija je u region do sada poslala 120.000 vakcina i na svojoj teritoriji vakcinisala oko 65.000 građana zemalja iz regiona, što znači da smo ukupno obezbedili oko 200.000 vakcina za svoje susede", naveo je ministar.\nOsvrnuo se i na značaj Regionalnog saveta za saradnju koji kao stožerna regionalna inicijativa daje konkretne rezultate, doprinosi ostvarivanju ekonomskog napretka i produbljivanju saradnje i rekao da očekuje da će implementacija Strategije 2030 za jugoistočnu Evropu kada bude usvojena biti korisna našem regionu.\nČestitao je Turskoj na uspešnom predsedavanju i poželeo narednoj predsedavajućoj, Grčkoj, mnogo uspeha.\nBrnabićeva na plenarnoj sedniciPredsednica Vlade Ana Brnabić učestvuje na plenarnoj sednici Procesa saradnje u Jugoistočnoj Evropi u Antaliji.\nPre početka sastanka, turski predsednik Redžep Tajip Erdogan dočekao je učesnike, među kojima su i predsednici Crne Gore i Severne Makedonije Milo Đukanović i Stevo Pendarovski, predsedavajući Predsedništva BiH Milorad Dodik, premijer Hrvatske Andrej Plenković, predsednica privremenih institucija u Prištini Vjosa Osmani...\nOčekuje se da na plenarnoj sednici bude usvojena zajednička Deklaracija, kao i Strateški dokument za Jugoistočnu Evropu 2030.\nOtvarajući skup predsednik Turske poručio je da se nada da će epidemija koronavirusa, kao najveća zdravstvena kriza, biti savladana solidarnošću i saradnjom.\nErdogan je naveo da je Turska u svojim bilateralnim i multilateralnim aktivnostima u jugoistočnoj Evropi uvek vodila računa o saradnji i zajedničkim interesima.\n"Tripartitni mehanizmi uspostavljeni između Turske, Bosne i Hercegovine, Srbije i Turske, BiH i Hrvatske najbolji su primeri za to i ni na koji način nisu alternativa drugim inicijativama", rekao je Erdogan.\nNaveo je i da Turska, uprkos svim nepravdama s kojima se suočavala, želi da se njena borba za punopravno članstvo okonča.\nSkupu u Antaliji pored učesnika Procesa saradnje prisustvuje i visoki predstavnik EU za spoljnu politiku i bezbednost Žozep Borelj.\n"Delili istoriju i geografiju, sada da delimo i viziju buducnosti"Do sada je atribut Jugoistočne Evrope, Balkanskog poluostrva u celini, bio partikularizam i podeljenost, ali posle svih ovih godina možemo da vidimo da dobro zapravo leži u povezivanju i izgradnji i negovanju dobrosusedskih odnosa, izjavio je minstar spoljnih poslova Nikola Selaković.\nSelaković je, posle učešća na ministarskom sastanku PSuJIE u Antaliji, rekao da je Samit, koji obeležava 25 godina od osnivanja, bio prilika da se razgovara o svim vidovima i potrebema za dodatno povezivanje, budući da se svi nalazimo u svetu u kojem se tržišta objedinjavaju, privrede zajednički nastupaju, uz težnju za traženjem zajedničkih imenitelja i u političkim pozicijama.\nNa pitanje u vezi sa Deklaracijom, koja bi trebalo da bude usvojena na kraju skupa, a u kojoj se spominju evroatlanstke integracije, Selaković je ponovio da je Srbija posvećena evropskim integracijama, ali ne i evroatlantskim, podsećajući da je naša zemlja vojno neutralna i sarađuje sa različitim vrstama vojnih organizacija, ali nije njihov član.\n"Na ovakvim skupovima imate priliku da na jednom mestu u čujete stavove suseda, kolega, koji su, kada govorimo o Zapadnom Balkanu, razočarani zatovrenim vratima Brisela za naš region. Ovo nije bila prilika da se jedni drugim izjadamo, već i da Briselu pošaljemo poruku", rekao je Sekalović.\nŠef srpske diplomatije je naveo da je Srbija u pandemiji koronavirusa pokazala šta je solidarnost i šta su dobrosusedski odnosi, time što je donirala 150.000 doza vakcine, a više od 200.000 građani susednih država vakcinisano.\nB92: "Hrvatska je pokazala kako se ne radi" VIDEO\nNezavisne Novine: Dodikova savjetnica: Deklaracija ne mijenja poziciju BiH u vezi sa NATO\nIzvor: Nezavisne Novine, 17.Jun.2021\nSamit procesa saradnje u jugoistočnoj Evropi koji je održan u Antaliji, završen je usvajanjem deklaracije.\n09:53: Biciklistička vožnja kroz kulturno nasleđe Niša\n09:53: Pala odluka: Uvedena obavezna vakcinacija\n09:53: Hrana koju jedete pred spavanje određuje da li ćete imati dobar...\n09:52: Eliminiše LOŠ ZADAH: Čaj od ove BILJKE reguliše INFEKCIJE usn...\n09:51: Niš: U subotu humanitarni bazar za sestre Bašović\n09:51: LG-jev 325-inčni LED Direct View televizor je odgovor na Samsung...\n09:51: Na Beldoksu nagrade Marti Popivodi, Alini Gorlovoj, priznanje i z...\n09:51: Pripremite kišobrane - danas stiže osveženje sa kišom i grmlj...\n09:51: U SUSRET 165. VEČITOM DERBIJU: Zvezdaši, karte za utakmicu mogu...\n09:50: Izglasana nova albanska vlada na maratonskoj sednici\n09:49: Talibani ne isključuju mogućnost održavanja izbora


Albanac otkriva grobnicu Srba?\nSvedočenje jednog Albanca moglo bi da pomogne u rešavanju sudbine Srba i Crnogoraca u Đakovici koji se još vode kao nestali, pišu danas frankfurtske “Vesti”.\nPrema saznanjima tog lista, neimenovani svedok tvrdi da je 1999. naišao na tela ubijenih i zakopao ih, a sada je star i odlučio je da progovori o lokaciji koja tek treba da se proveri.\nPrema njegovim rečima, on je nekoliko tela ubijenih muškarca našao na poljani u blizini grada i njihove posmrtne ostatke zakopao na lokaciji koja je samo njemu poznata.\nSvedok čiji bi iskaz mogao da bude dragocen u rešavanju ratnih zločina 90-ih godina živeo je u Đakovici.\nOdlučio je da tajnu poveri svojim nekadašnjim sugrađanima Srbima, jer je jako star i želi da kaže istinu.\nPredstavnici Đakovčana razgovarali su sa njim i veruju u istinitost svedočenja, jer je “prepoznao jednu nestalu osobu za koju se sumnjalo da je ubijena na području Đakovice”.\nSvedok je voljan da sarađuje, ali insistira na anonimnosti i odbija da kontaktira sa vlastima na Kosovu jer strahuje za bezbednost svoje porodice.\n“Imam informaciju o lokaciji u Đakovici, koju sam dobio od Albanca koji je sklonio tela i zakopao ih. Tela je našao nakon progona Srba iz Đakovice sredinom juna 1999, a zatekao ih je u fazi raspadanja. On nije mogao da kaže koliko je tačno tela zatekao. Autentičnost njegove priče potvrđuje činjenica da je jedno telo prepoznao. Znao je tačno o kome je reč”, kaže za “Vesti” Milenko Jovanović, predsednik Saveza udruženja raseljenih sa KiM.\nJovanović ističe da je svedok “častan čovek, i osoba koju Srbi iz Đakovice poznaju”.\n“Taj čovek nije učestvovao u likvidaciji, već je našao tela na livadi i odlučio da spase bar posmrtne ostatke kako bi ih porodice jednoga dana našle i preuzele. Misli da je vreme za to, jer samo on zna tajnu, a već je veoma star. Osim nama, nikome do sada nije govorio o tome, i zato očekujemo da nas kontaktiraju međunarodni faktori i Komisija za nestala lica Vlade Srbije da ostvarimo saradnju kako bi sve prošlo na najbezbedniji način za svedoka, i za porodice koje tragaju za svojim najmilijima”, objasnio je Jovanović.\nOn ističe da nameravaju da dateljne informacije predstave prvo predsedniku Komisije Vlade Srbije za nestala lica Veljku Odaloviću i da njemu prepuste koordinaciju vezano za ispitivanje lokacije za koju se da se na njoj nalaze posmrtni ostaci.\n“Ni mi nemamo poverenja u privremene institucije u Prištini i njima nećemo nikada reći o kojoj lokaciji je reč. Posebno, nećemo reći imena ljudi koji su nam izvor informacija, jer je reč o časnim Albancima koji su odlučili da o ovome progovore. Pozivam Unmik, Euleks, kao i Međunarodni komitet Crvenog krsta i institucije Srbije i Crne Gore da nam se obrate. Naš jedini uslov je da u tim komisijama nema Albanaca, jer želimo da zaštitimo naš izvor”, kazao je Jovanović.\nKosovska Mitrovica: Uhapšen Albanac sa 2 kg marihuane\nAlbanac uhapšen na prelazu Merdare – zaplenjeno 12,6 kg marihuane


Prema njihovom saopštenju kriza koja je najgora u posljednjih 17 godina, širi se sa zemalja južne Evrope na Njemačku.\nKompanija “Dajmler”, sa sjedištem u Štutgartu, saopštila je da će operativni profit “Mercedes-benca” ove godine pasti, dok “Porše” planira da proizvede manje od prvobitno prognoziranih 155.000 automobila i sportskih vozila za narednu godinu.\nKompanije “Dajmler”, “Porše”, BMV i “Folksvagen” su do sada pokazivale otpornost na pad prodaje koji je pogodio proizvođače poput “Fijata”, “Pežo Sitroena” i “Renoa”.\nNjemački proizvođači automobila su se održali zahvaljujući snažnom domaćem tržištu i povećanom izvozu u Kinu i Sjedinjene Američke Države. Njihovo tržište, međutim, sada takođe pokazuje znakove slabosti.\nProdaja automobila u Evropi pala je u avgustu za 8,5 odsto, što je najveći pad od februara, saopštila je Industrijska asocijacija ACEA, prognozirajući da će evropske isporuke u 2012. zabilježiti 17-godišnji minimum.\nRegistracija novih automobila u Njemačkoj je tokom avgusta smanjena za 4,7 odsto.\nPojedini evropski proizvođači automobila, koji su najteže pogođeni padom prodaje automobila na Starom kontinentu, preduzimaju još oštrije mjere, pa je “Pežo” pristao juče na prodaju većinskog udjela u svom odjeljenju za kamione kako bi pribavio potrebna sredstva, dok “Fijat” planira da u Evropi smanji broj menadžera za 20 odsto.\nProdavci u Njemačkoj, najvećoj evropskoj ekonomiji, nudili su prošlog mjeseca popust od 12 odsto na kupovinu automobila, što je najviša stopa za posljednjih godinu dana. Tanjug


bezbednost građana : Južne vesti\nNikola Sotirovski, suprug gradonačelnice Niša koji je ranije radio na pravnim poslovima u niškom Gerontološkom centru, zatim na šefovskom mestu u niškoj Elektrodistribuciji, a od nedavno na direktorskom u Poštanskoj štedionici, visoki je oficir policijske nevladine organizacije IPO, na čijem je sajtu predstavljen kao ekspert za bezbednost.\nCisterne i dalje zatvaraju nebezbednu prugu, meštani čekaju sastanak sa nadležnima\n15:08, 11. 2. 2019.\nPruga koja povezuje Niš i Zaječar, a koju meštani okolnih sela nazivaju "noćnom morom", zatvorena je i dalje. Iz Infrastrukture železnice kažu da će tokom dana i poslednja cisterna sa fosfornom kiselinom, od pet koliko je iskliznulo iz šina, biti vraćena na kolosek. Dok oni ističu da ubrzano rade na tome da vozovi ponovo idu ovom deonicom, meštani i dalje traže da se opasne materije ne prevoze, jer je pruga nebezbedna i opasna.\n"Srbiji potrebna transparentnija policija, bliža građanima"\n16:55, 21. 11. 2018.\nJavni konkursi za radna mesta u policiji, kako bi se znalo ko nosi uniformu i ko rukovodi čuvarima reda, ali i veća transparentnost u radu policije, potrebno je da bi građani imali više poverenja u ovu instituciju, zaključci su tribine o bezbednosti u Nišu. Građani juga Srbije ne veruju da se do posla u policiji dolazi “pošteno”.\nGrađani veruju policiji, ali i vide veliku korupciju u njoj\n15:19, 6. 11. 2018.\nČak 7 od 10 građana juga Srbije smatra da političari "utiču" ili "veoma utiču" na rad policije i veruje da je korumpirana, ali istovremeno i raste i poverenje u nju. Zdravstvo je “šampion” po rasprostranjenosti korupcije, a slede pravosuđe i mediji, pokazuju rezultati istraživanja Beogradskog centra za bezbednosnu politiku.\nLeskovac - bezbedan ili grad u kome se puca, tuče i reketira?\n11:19, 28. 9. 2016.\nDok policija tvrdi kako je Leskovac bezbedniji nego prošle godine, opozicija u lokalnom parlamentu zatražila je razgovor sa predstavnicima policije, tužilaštva i pravosuđa s obrazloženjem da su građani zabrinuti za sopstvenu bezbednost.\nGrad i policija: Niš bezbedniji nego pre\n15:57, 29. 6. 2015.\nDa je Niš bezbedniji nego pre tri godine i da je smanjena stopa nasilja na ulicama, kao i maloletničke delinkvencije, tvrde gradonačelnik Niša Zoran Perišić i načelnik niške policije Srđan Grekulović.\nNa jugu stabilno, nema izbeglica iz Makedonije\n14:37, 10. 5. 2015.\nNakon sukoba u Kumanovu, prema podacima koje su na terenu prikupile nadležne službe, situacija na jugu Srbije je stabilna i mirna, saopštili su iz Koordinacionog tela za opštine Preševo, Bujanovac i Medveđu. Zasada nema prijavljenih izbeglica iz Kumanova.\nZbog klizišta ugrožene kuće na Hisaru kod Leskovca\n13:17, 6. 5. 2015.\nNakon što je izvođač radova angažovan od Direkcije potkopao zemljište radi postavljanja potpornog zida, napustio je radove, a brdo u Ulici Milutina Bojića počelo je da se urušava i preti da zatrpa dve obližnje kuće i odseče deo ulice od ostatka grada.\nDS: Hitno formiranje Saveta za bezbednost\n13:57, 4. 12. 2014.\nZbog sve lošije bezbednosne situacije u Nišu, Gradski odbor Demokratske stranke podseća da se grad već dve i po godine nalazi u vanrednom stanju i traži konsenzus svih političkih stranaka po ovom pitanju.\nŽivot mladih u Nišu kroz tridesetak fotografija\n15:06, 30. 10. 2014.\nNekoliko mladih iz neformalne grupe “Ni Foto” do kraja novembra će predstaviti seriju od tridesetak fotografija na temu bezbednosti mladih u Nišu, sa željom da se dočara njihov život i problemi sa kojima se susreću.


Rasim Ljajić posetio Prolom Banju - Radio televizija Kuršumlija\nnedelja, 10 april 2016 14:14\nRasim Ljajić posetio Prolom Banju\nU zvaničnoj poseti kuršumlijskoj opštini boravio je potpredsednik vlade i ministar trgovine, turizma i telekomunikacija - Rasim Ljajić, koji je tim povodom obišao Prolom Banju, hotel ’’Radan’’, radove na izgradnji novog velnes centra, terapijski blok, kao i spoljni bazen. Poseti su prisustvovali i predsednik opštine Kuršumlija – Radoljub Vidić i generalni direktor Specijalne bolnice Prolom banja - Žarko Đurić.\nCannot find aktuelno/2016/april-Rasim-Ljaic-posetio-Prolom-banju subfolder inside /home/rtvkursu/public_html../images/slike/aktuelno/2016/april-Rasim-Ljaic-posetio-Prolom-banju/ folder.\nPotpredsednik vlade i ministar trgovine, turizma i telekomunikacija - Rasim Ljajić, istakao je da Prolom i Lukovska banja iz godine u godinu beleže sve veći turistički promet, naglašavajući da je Ministarstvo trgovine, turizma i telekomunikacija spremno da pomogne svaku ideju, inicijativu ili projekat, koji će doprineti razvoju turizma, ne samo topličkog kraja nego i čitave Srbije.\nKampanja “Moja Srbija”, dala je više nego dobre rezultate, tokom prošlogodišnje sezone, tako da se akcija nastavlja i ove godine. “Prvi rezultati su više nego optimistični, do sada je prijavljeno preko 8.500 hiljada potencijalnih korisnika, od kojih se, njih oko 3.200, opredelilo za Lukovsku ili Prolom banju. Na turističkoj ponudi, prva dva mesta zagarantovana su za banje kuršumlijskog kraja. Pored pomenutih banja, ovaj kraj ima i druge prirodne i istorijske potencijale, koji mogu biti dobra turistička destinacija domaćim i stranim turistima.\nPored Prolom i Lukovske banje, na teritoriji opštine Kuršumlija postoji i Kuršumlijska Banja, koja od 2006. godine ne radi. O problematici i eventualnim rešenjima, koja bi se odnosila na otvaranje ovog zdravstvenog kompleksa, Ljajić je istakao, da je prevashodno potrebno završiti proces privatizacije banja, i na taj način jasno definisati državno vlasništvo, kao i predmet prodaje. Predsednik Opštine Kuršumlija – Radoljub Vidić, zahvalivši ministru Ljajiću na poseti ukazao je na problematiku u vezi sa Kuršumlijskom banjom.\n“Lokalna samopurava je veoma zainteresovana za obnovu Kuršumlijske Banje, ali već izvesno vreme nema razumevanja od strane Republičkog fonda za penzijsko i invalidsko osiguranje, u čijoj je nadležnosti “Žubor”. Prema sadašnjim zakonima, zakup je moguć na svega 10 godina, što nije isplativno ni jednom investitoru. Vidić je tom prilikom istakao da je velika šteta da zbog nerealnih zakonskih odredbi propada jedan ovakav banjski komplaks, koji može mnogo da pruži u sferi zdravstenog turizma cele naše zemlje.\n“Oživljavanjem Kuršumlijske Banje, otvorila bi se radna mesta za više stotina naših sugrađana i na taj način značajno poboljšao socijani status naše opštine”, rekao je Vidić.\nRehabilitacioni centar “Žubor”, otvoren je 1982. godine, a prestao je sa radom 2006. Nakon višegodišnjeg sudskog spora sa vlasništvom, 2012. godine pripao je Republičkom fondu za penzijsko i invalidsko osiguranje.\nGeneralni direktor Specijalne bolnice Prolom Banja - Žarko Đurić, povodom posete g-dina Ljajića, istakao je da su u toku ivesticije vredne preko 1,5 miliona evra. Radovi obuhvataju izgradnju novog restorana, renoviranje 60 novih soba u hotelu “Radan”, dok će 20 luksuznih apartmana biti izgrađeno u potkrovlju. Gosti će imati mogućnost da uživaju u novom velnes centru koji će prostirati na 2.000 kvadrata.\n“Radovi protiču planiranom dinamikom, potrudićemo se da spremno dočekamo novu sezonu. Što se tiče kampanje ”Moja Srbija”, od početka ove godine, izdato je preko 3.200 potvrda za vaučere, od kojih je 130 već realizovano u Lukovskoj banji. Najčešći gosti su domaći turisti iz Beograda, Niša, a veliko interesovanje za banje kuršumlijskog kraja je i od strane inostranih turista iz Rusije, Bugarske”, rekao je Đurić.


U Beogradu upozoravaju na ozbiljnost kritika koje je uputio specijalni izaslanik UN\nSpecijalni izaslanik generalnog sekretara Ujedinjenih nacija za procenu standarda na Kosovu Kai Eide razgovorao sa srpskim premijerom Vojislavom Koštunicom.\nEide je, kako se navodi u saopštenju iz kabineta premijera, izrazio nezadovoljstvo zastojem u razgovorima o decentralizaciji i istakao potrebu što aktivnijeg doprinosa Beograda u tom procesu.\nSrpski premijer Koštunica izrazio je bojazan da međunarodna zajednica prećutno napušta proklamovanu politiku standardi pre statusa, ocenio da razgovori o budućem statusu teško da se mogu odvijati bez bilo kakvog uspeha u oblastima u kojima je neophodno ostvariti bar minimalne standarde i dodao da postoje i spremnost i dobra volja Beograda da pruži puni doprinos postizanju saglasnog rešenja oko decentralizacije.\nBeograd je spreman na direktan dijalog sa liderima kosovskih Albanaca, rekao je Koštunica, a u saopštenju iz kabineta srpskog premijera navodi se da Eide nije precizirao rok za završetak svog izveštaja.\nU prvim reakcijama na razgovore specijalnog izaslanika generalnog sekretara Ujedinjenih nacija, Forum za bezbednost i demokratiju ocenio je da je poseta Kai Eidea Beogradu jedan od poslednjih kooperativnih diplomatskih napora da se vlasti Srbije opredele za drugačiji i fleksibilniji pristup u pogledu uključivanja Srba u rad kosovskih institucija.\nPredsednik Foruma general u penziji Ninoslav Krstić smatra da ukoliko brzo i hrabro ne bude promenjena sadašnja strategija uključivanja kosmetskih Srba u politički život u pokrajini Srbija može doći u podređenu poziciju u razgovorima o budućnosti Kosova i zato Beograd ne sme sebi više da dozvoljava luksuz da ne učestvuje, odnosno da brani učešće Srba u kosovskim institucijama.\nA šef poslaničke grupe Demokratske stranke Dušan Petrović izjavio je da se pregovori o decentralizaciji i proces decentralizacije na Kosovu ne nalazi na dobrom putu sve dok Srbi u toj pokrajini ne dobiju na lokalnom nivou svoju policiju, pravosuđe, zdravstvo i prosvetu koji će im garantovati bezbednost i stvoriti opštu atmosferu normalizacije života.


Radionice vršnjačke edukacije o govoru mržnje i rodnoj ravnopravnosti u Savremenoj | Savremena gimnazijaSavremena gimnazija\nRadionice vršnjačke edukacije o govoru mržnje i rodnoj ravnopravnosti u Savremenoj\nMay 18, 2022 Comments Off on Radionice vršnjačke edukacije o govoru mržnje i rodnoj ravnopravnosti u Savremenoj\nSavremena gimnazija je i ove školske godine otvorena za prilike za vršnjačku edukaciju. Nastavljamo sa saradnjom sa organizacijama koje rade sa mladima i pružaju im nova znanja i iskustva. CEPORA – Centar za pozitivni razvoj dece i omladine i Kancelarija za mlade grada Beograda su i ove godine organizovali radionice vršnjačke edukacije. Teme koje su bile obrađene sa srednjoškolcima su: „Ili voziš ili piješ”, „Reci NE govoru mržnje” i „Rodna ravnopravnost”.\nCEPORA je organizovala i edukacije za vršnjačke edukatore. Učenica Savremene gimnazije koja je prošla kroz sve edukacije i postala vršnjački edukator na ove teme je Nikolina Jovanović.\nBorba protiv stereotipa i predrasuda i kritičko razmišljanje\nUčenici odeljenja I-5 učestvovali su na radionici „Rodna ravnopravnost”, gde su imali priliku da se upoznaju sa predrasudama prema ženama i muškarcima u medijima. Takođe, učenici odeljenja I-3 su učestvovali u radionici „Reci NE govoru mržnje”, gde je tema bila kako da se borimo sa stereotipima, kako da kritički razmišljamo i prijateljski vidimo svet.\nUčenici odeljenja III-2 su učestvovali na radionici „Ili voziš ili piješ”, gde su imali prilike da saznaju sve vrste rizika koje nosi neodgovorno ponašanje u vožnji.\nRadujemo se novim prilikama kada će učenici imati mogućnost da jedni drugima dele nova znanja.


Najmoćnija Srpkinja u SAD donosi Srbiji finansijski paket vredan 10 MLRD. $?\nPredsednica američke Savezne korporacije za osiguranje depozita (FDIC), Jelena Makvilijams, koja je srpskog porekla, ističe da joj je neophodno da se Srbija razvija i da bi Srbija trebalo da sprovodi reforme zbog sebe, jer joj to treba.\n“Kao američkom predstavniku, stalo mi je da ovde vidimo napredak, kao osoba srpskog porekla neophodno mi je da se moja zemlja razvija. Zato bi trebalo reforme da sprovodite zbog sebe. A, da li EU nešto hoće ili neće, vama bi trebalo da bude nebitno”, rekla je Makvilijams za Večernje novosti.\nNaglašava da Srbija ima izuzetne talentovane ljude, univerzitete svetskog glasa.\n“Završila sam prava na postdiplomskim studijama na Berkliju, ali i dalje odgovorno tvrdim da su sa mnom u Matematičkoj gimnaziji u Beogradu išli genijalci”, istakla je ona.\nNavela je da je jedini način da dobro prezentuje Srbiju u SAD da bude najbolja Amerikanka, da dođe do samog vrha i da ljudi kroz nju vide našu zemlju.\nMakvilijams, koja je došla u Beograd na poziv srpske Agencije za osiguranje depozita koja proslavlja 30. godišnjicu, kaže da želi da pokaže da Amerika podržava ono što ta agencija radi, jer je važno da se zaštite ljudi.\n“Moj otac je devedesetih godina izgubio novac kada su banke zatvarane i to je bila sudbina mnogih ljudi na ovim prostorima. Mora da postoji zaštita kroz osiguranje depozita, jer to je zaštita siromašnih, koji ako izgube sve, neće imati od čega da žive. Tada to postaje problem celog društva”, rekla je ona.\nMakvilijams navodi da FDIC, na čijem je čelu, osigurava depozite u 5.400 državnih i nacionalnih banaka i štedionica do iznosa od 250.000 dolara po građaninu po banci i da trenutno ima 13 triliona dolara depozita.\nNaglašava da, a da ne zvuči oholo, njoj niko ne može da kaže šta da radi.\nMakvilijams donosi Srbiji finansijski paket veka\nJelena Makvilijams, došla je u Beograd sa ciljem da pomogne realizaciju sveobuhvatnog plana za Balkan teškog 10 milijardi dolara, piše Srpski telegraf.\nMakvilijams, pripremiće tokom boravka u Srbiji teren za nove američke investicije, navodi list.\n“Jelena je harizmatična političarka, koja se bavi finansijama u ogromnoj administraciji SAD. Na sve pozicije tokom svoje zavidne karijere došla je isključivo trudom i zalaganjem, pa je Tramp to prepoznao i predložio je 2018. na ovu funkciju”, rekao je izvor lista.\nMakvilijams je već nekoliko dana u Srbiji, i njena prednost je, navodi se, to što razume probleme srpskog naroda.\nSagovornik lista kaže da je Makvilijamsova jedna od ključnih osoba kada je reč o ekonomskom paketu, kao i da je njena prednost u tome što vuče korene sa našeg područja i što odlično razume probleme srpskog naroda, a najvažnije je to što predsednik ima bezrezervno poverenje u nju, pošto vodi jednu od najznačajnijih finansijskih institucija u SAD.\nTramp je od dolaska na vlast ostao privržen ideji da se Srbima obezbedi više prostora kao bi se izvršio veliki proboj američkih investicija, kaže izvor lista.\nOsim Makvilijamsova, Tramp je imenovao i Srbina iz Njujorka Džona Jovanovića da uspostavi čvrste veze sa Srbijom, navodi list i dodaje da on ima visoku poziciju u korporaciji “Mercuria energy group”, čiji je godišnji prihod 104 milijarde dolara.\nKako navodi ST, cilj je da se Trampovim ekonomsko – političkim paketom zatvore sva otvorena pitanja na Balkanu, što podrazumeva i podelu Kosova, rešavanje problema u BiH i Severnoj Makedoniji.\nRusi nam POVOLJNO nude 100 tramvaja\nPOTPISANO: Auto-industrija dobija novog giganta, spajaju se Fijat i Pežo\n24/06/2022 | 10:43\nNetflix ponovo OTPUŠTA zaposlene i ULAŽE 17 milijardi USD u sadržaj\nDaj Bože. Uspešna žena našeg porekla može da nam pomogne, Drago mi je da radi na tome.


"Nadajmo se da je reč samo o propustu a ne nameri policije da oslobodi prolaz demonstrantima da napadnu ambasadu, inače bi to bio još ozbiljniji problem. S druge strane, građani imaju naravno pravo da mirno protestuju. Koliko sam imao priliku da vidim i Tadić i Koštunica su osudili nasilje", ističe Bardoš.\nRSE: Međutim, ovih dana smo svedoci izražavanja veoma snažnog antiameričkog raspoloženja. Premijer Koštunica je žestoko kritikovao SAD, optužujući ih da stoje iza čitavog procesa proglašenja nezavisnosti Kosova.\nBardoš: Očigledna je veoma snažno izražena frustracija u javnom mnjenju u Srbiji kao i pollitičkoj eliti prema poslednjim potezima SAD. Međutim, kada se malo dublje analizira, stiče se utisak da sve strane nastoje da učine najbolje što mogu da bi koliko toliko zadržale situaciju pod kontrolom. Kada je reč o Srbiji, uprkos zapaljivoj retorici, njeni konkretni potezi su ipak umereni. Ona je samo povukla ambasadore iz zemalja koje su pirznale Kosovo, ali nije prekinula diplomatske odnose sa njima ili proterale njihove ambasadore iz Beograda. S druge strane, zemlje koje su priznale Kosovo nisu odgovorile na potez Srbije povlaćenjem svojih ambasadora iz Beograda. Međutim, zbivanja u Beogradu upozoravaju koliko je stanje opasno i može lako da se izmakne kontroli.\nRSE: U prvoj reakciji SAD su bile relativno umerene, nastojeći očito da smanje tenzije u odnosima sa Srbijom. Kakvi se dalji potezi Vašingtona mogu očekivati?\nBardoš: Nadajmo se da će Vlada Srbije uspeti da pruži zadvoljavajuće objašnjenje događaja da nije reč o nameri već o propustu policije i uveri ih da se situacija neće izmaći kontroli.\nRSE: Ukoliko Srbija ne pruži zadovoljavajuće objašnjenje?\nBardoš: Veoma je bitno da i SAD i EU sa svoje strane pokušaju da drže situaciju pod kontrolom. Biće veoma važno da u narednim mesecima pa i godinama, da Brisel i Vašington nastoje da koliko je moguće razdvoje kosovsko pitanje od njihovih odnosa sa Srbijom. I Srbija treba da nastoji da razdvoji pitanje svojih evropskih integracija od odnosa prema nezavisnosti Kosova. Jasno je da nije moguća stabilnost Balkana bez stabilne Srbije, što se u dramatičnom obliku pokazalo tokom 90-tih godina. Dakle, ako SAD i EU žele uspeh na Balkanu onda je veoma važno da Srbija bude deo te politike.\nRSE: Velike su i tenzije na severu Kosova. Da li je postoji opasnost od nekontrolisanog razvoja događaja?\nBardoš: Stanje u severnom delu Kosova je veoma delikatno. Zabrinjava izjava jednog od srpskih ministara u Vladi Srbije da je paljenje kontejnera na graničnom prelazu od strane lokalnih Srba u skladu sa politikom u Vlade Srbije. Sigurno će biti velikih tenzija oko nove granice između Srbije i Kosova jer će vlasti u Beogradu nastojati da po svaku cenu održe što bliskije veze sa Srbima na severu Kosova. Videćemo kakva će biti reakcija KFOR-a i vlasti u Prištini u nastojanju da uspostave kontrolu u toj regiji. U svakom slučaju, severni deo Kosova biće poprište tenzija dugo vremena sa raznim vrstama rizika i opasnosti.


PROMOCIJA: Gorenje predstavilo eco friendly aparate\nPrateći strateško opredeljenje za očuvanje životne sredine, kompanija Gorenje, u okviru 43. Međunarodnog sajma građevinarstva SEEBE, predstavlja program eco friendly aparata.\nKako je rečeno prilikom predstavljanja ovog programa novinarima na Sajmu, Gorenje kućne aparate odlikuje visoka tehnološka naprednost, ali i energetska efiksanost, zahvaljujući kojoj se u domaćinstvu štede voda i struja. Osim toga, učešće recikliranih materijala pojedinih aparata iznosi čak i do 100 posto.\nPredstavljeni su EcoSmart bojleri, kotlovi i kaminske peći na pelat, kao i novi asortiman kupatilskog nameštaja i opreme vrhunskog kvaliteta i modernog dizajna, sa dugotrajnom antibakterijskom zaštitom.\nGorenje već 66 godina predstavlja sinonim za inovativne, kvalitetne aparate za domaćinstvo, visoke energetske efikasnosti. Osim jedinstvenog sklopa ekonomičnosti, uštede i očuvanja životne sredine, Gorenje aparati su napravljeni od materijala koji se reciklira i do 80%, a proizvodnja buke pojedinih aparata svedena je na minimum. Upravo zbog ovih prednosti, kompanija je dobitnik brojnih nagrada u oblasti ekologije i očuvanja životne sredine. Brend Gorenje dobitnik je i ovogodišnje nagrade Najbolje iz Srbije u kategoriji Najbolji strani brend koji se prozvodi u Srbiji, podsetili su iz kompanije.


Advokat: Država krade od siromašnih da bi dala bogatima\n05/07/2021 | 11:48\nAdvokat Predrag Guberinić izjavio je da pokušaj podnošenja tri “vikend” predloga za autentično tumačenje pojedinih odredbi Zakona o obligacionim odnosima, Zakona o zaštiti potrošača i Zakona o zaštiti korisnika finansijskih usluga, a koje se sve odnzakoniose na kredite, jasan je pokazatelj da bankarski lobi želi da zaštiti svoje interese na štetu građana.\nGuberinić je agenciji Beta kazao da je poražavajuće što su sva tri predloga za autentično tumačenje, gotovo sadržinski isto obrazložena.\n“Pokušaj da ova tri tumačenja zakona prođu kroz skupštinski Odbor za ustavna pitanja i zakonodavstvo, predstavlja direktno i nedopustivo mešanje u rad sudova, narušavanje pravnog poretka i vladavine prava i svojevrstan šamar i unižavanje svih koji postupaju i sude po zakonu i na osnovu zakona”, ocenio je advokat.\nRekao je da se advokatura usprotivila i reagovala pre svega alarmirajući medije, kako bi skupštinski odbor odustao od davanja tumačenja.\n“Ako bi ti predlozi bili usvojeni, banke bi dobile sve sporove koji su u toku, a ima ih oko 200.000, a za one koji su okončani banke bi sada mogle da tuže građane“, rekao je Guberinić.\n„Zakoni ne smeju donositi i tumačiti ni u čijem interesu“\nIstakao je da je advokatura ponovo ustala kao poslednja linija odbrane zakonitosti i kao upozorenje da se pravni poredak ne sme urušavati i da se zakoni ne smeju donositi i tumačiti ni u čijem interesu.\n“Država ne može i ne sme da se ponaša kao Superhik koji krade siromašnima da bi dala bogatima. Zakon mora da važi jednako za sve. Zato smo najavili jednodnevnu obustavu rada”, kazao je advokat.\nPrema njegovim rečima, sporna tumačenja zakona, koja su trebala da se nađu pred skupštinskim odborom, predstavljaju navode isticane u revizijama koje su banke izjavljivale i koje je Vrhovni kasacioni sud (VKS) odbijao.\n“Najviša sudska instanca u Srbiji je 2018. godine stala na stanovište da su banke nezakonito postupale. Umesto da poštuju presude VKS, obeštete fizička i pravna lica, rasterete pravosuđe koje je zatrpano bankarskim predmetima, banke se očigledno ne smiruju. Prvo pokušajem izmene Zakona o parničnom postupku, što im zahvaljujući delovanju advokature nije uspelo. I onda se neko dosetio da traži autentično tumačenje zakona”, objasnio je Guberinić.\nDodao je da autentično tumačenje normi podrazumeva da zakonodavac tumači odredbu zakona kako ona po njemu treba da glasi.\n“Autentično tumačenje se primenjuje retroaktivno, dakle od donošenja samog zakona, što ne bi bilo sporno da se ne traži autentično tumačenje odredbe Zakona o obligacionim odnosima koji je donet 1978. godine”, kazao je on.\nGuberinić ističe da su stari Rimljani imali izreku “cui bono”, odnosno kome korist u istražnom postupku.\n“Dakle, ako postoji dilema zašto su ova tri predloga sada krišom podneta samo se treba zapitati kome korist. Naravno, bankama. Jer da su usvojeni, Narodna skupština bi verovatno dala tumačenje da su banke u pravu, a da sudije sve tri sudske instance u stvari ne znaju da tumače zakon star 43 godine. Pa će im Odbor za ustavna i zakonodavna pitanja autentično protumačiti, u korist banaka, na štetu građana, sa retroaktivnom primenom 43.godine unazad”, istakao je Guberinić.


Barsa želi da zadrži Mesija do kraja karijere\nBarselona je rešena da po svaku cenu zadrži najboljeg igrača Lionela Mesija, za koga spremaju novi ugovor koji bi važio do 2022. ili 2023. godine.\nNe treba zaboraviti da je argentinski fudbaler zaštićen klauzulom od neverovatnih 700 miliona evra i dodatkom da ne može preći u neki od najbogatijih i najmoćnijih evropskih klubova. Ukoliko bi Mesi poželeo da napusti Barselonu pre isteka sadašnjeg ugovora, odnosno pre 2020. godine, njegov transfer nije moguć u neku od ekipa iz Španije, Engleske, Nemačke, Francuske ili Italije.\nIako jedan od najboljih fudbalera sveta ima 31 godinu, svi u Barseloni veruju da će on još dugo moći da pruža maksimum na terenu, što potvrđuju i nastupi koje ima od starta nove sezone. Plan je da mu se narednog leta ponudi novi ugovor, a o kolikom novcu je reč, sada možemo samo da nagađamo, imajući u vidu da je već godinama u vrhu svetskog fudbala i da je već danas jedan od najplaćenijih.\nNije tajna da je želja svih u Barseloni da Lionel Mesi i završi karijeru u katalonskom klubu, čime bi postao gotovo jedinstven primer da jedan toliko uspešan fudbaler počne i završi karijeru u istom klubu.


MUP: Krivična prijava protiv Terzićevog vozača, povredio je četvoricu policajaca!\nPolicija će protiv V.J, vozača Zvezdana Terzića, podneti krivičnu prijavu jer je službenim “mercedesom” udario vozilo MUP-a.\nKasnijom istragom utvrđeno je da je automobil “mercedes“ vozio vozač Zvezdana Terzića, direktora Crvene Zvezde u ostavci. U policiji kažu da će protiv vozača V.J. "biti podneta krivična prijava zbog sumnje da je počinio krivično delo ugrožavanja javnog saobraćaja”.\nTerziću i trojici njegovih kolega sudi se po optužnici da su zloupotrebom službenog položaja protivpravno prisvojili više miliona evra od transfera fudbalera OFK Beograda Vanje Grubača, Srđana Stanića i Branislava Ivanovića u inostrane klubove. Ovo suđenje u Višim sudu u Beogradu, počelo je još u januaru 2011.


Turistički potencijali Beograda predstavljeni u Pragu - Novosti - Turistički svet\nTuristički potencijali Beograda predstavljeni u Pragu\nBroj turista iz Češke koji su posetili Beograd je za osam meseci porastao za svega tri do četiri odsto, i to je bio razlog da Turistička organizacija Beograda (TOB) predstavi potencijal srpske prestonice na tom tržištu, prvi put posle 10 godina.\nDirektor TOB Miodrag Popović rekao je Tanjugu da, iako Beograd kao turistička destinacija izuzetno brzo raste, niko nije zadovoljan rastom broja gostiju iz Češke.\n- Zbog toga smo ovde, da to ispravimo, jer je ovo tržište bukvalo netaknuto - rekao je Popović.\nPrema njegovim rečima, 10 godina niko nije prezentovao Srbiju kao turističku destinaciju, a to je samo prvi korak.\n- Istorijske veze koje sežu u prošlost između naša dva grada i naše dve zemlje govore da ovde imamo tržište, da nas ovde ljudi dobro razumeju i to ne samo kada se radi o sličnosti jezika ili identičnim toponimima kod nas i u Českoj - rekao je Popović i dodao da postoji prostor za mnogo veći rast tržišta.\nOno što je takođe značajno, kako je naveo, jeste da, kada se dođe u Prag, može mnogo da se nauči ne samo o gradu, nego i o tome kako su oni od Praga, kao istočnoevropske prestonice iza gvozdene zavese napravili jednu od vodećih turističkih destinacija u Evropi.\nGovoreći o planovima u predstojećem periodu, Popović je rekao da su izdvojena sredstva da se kroz bilbord kampanje pozovu građani Praga, ali i čitavog regiona, na doček Nove godine u Beogradu.\n- Mi smo poseban slučaj u regionu i Evropi, jer imamo dva puta iste praznike i to je privlačilo i do sada veliki broj gostiju iz regiona, a sve više i iz Evrope - rekao je Popović.\nOn je dodao da će doček Nove godine ovaj put biti nešto drugačiji, jer će biti okrenut ne samo domaćim gostima, i gostima iz regiona, već i Evrope, a nastup muzičkih zvezda u Novogodišnjoj noći bi mogao biti posebno ineteresantan gostima iz Grčke, Česke i Poljske.\nAmbasadorka Srbije u Českoj Vera Mavrić je u izjavi Tanjugu rekla da su planirali da se prezentacija Beograda i Srbije kao turističke destinacije posebno održi na Dan oslobođenja Beograda, 20. oktobra.\nCela akcija je organizovana sa TOB-om, ali Turističkom organizacijom Srbije i "Er Srbijom" kako bi pokazali lepote naše zemlje i pobudili veliko interesovanje kod domaćih gostiju.\nOna je izrazila nadu da će ova akcija, prva posle 10 godina na češkom tržištu pobuditi veće interesovanje za ono što je prikazano tokom prezenatacije.\n- Očekujem da se procenat Čeha koji dolaze u Srbiju povećava iz godine u godinu, ali i da oni promovišu ono što su videli kako bi se krug zainteresovanih gostiju stalno povećavao - dodala je Mavrić.\nRegionalni menadžer "Er Srbije" Đurđica Vinčić Tomić je rekla Tanjugu da ovakve promocije pružaju veliku korist ne samo za našu zemlju i turističku privredu, već i za povećanje saobraćaja na liniji Prag-Beograd.\nVinčić Tomić je rekla da "Er Srbija" na toj liniji leti 10 puta nedeljno, dodavši da je ipak veće interesovanje srpskih građana za Prag, nego suprotno.\n- Nadam se da će ovakve promocije, ali i planovi koje imaju TOB i TOS povećati broj turista na liniji, što će svakako dovesti i do povećanja kapaciteta, bilo da je reč o drugom tipu aviona sa kojim ćemo saobraćati na liniji bilo povećanjem broja letova - navela je ona.\nVinčić Tomić je dodala da "Er Srbija" veoma često ima promocija na liniji između Praga i Beogrda, kao i na drugim destinacijama.\n- Češki turisti su prepoznali da preko Beograda mogu da putuju na mnoge destinacije koje su za njih interesantne tako da se razvija i tranzitni saobraćaj preko našeg haba u Beogradu, aerodroma "Nikola Tesla", koji se pokazao adekvatnim za ovu vrstu ponude - zaključila je ona.\nPrezentaciji je prisustvovalo oko 100 gostiju, među kojima oko 30 predstavnika turističkih agencija i turoperatora, novinara i predstavnika diplomatskog kora iz Praga, među kojima je bio i evropski komesar za proširenje Štefan File, a nakon toga je usledila degustacija srpskih vina i specijaliteta sa trpeze.\nTakođe, u cilju promocije Beograda i Srbije organizovani su i poslovni sastanci češke turističke privrede sa predstavnicima agencija i hotela iz Beograda.


Bogdanović pozvao Kfor na dijalog – Nadlanu.com\nBogdanović pozvao Kfor na dijalog\nObjavljeno 27. sep 2011. / 12:15:42\nBEOGRAD, 27. septembra 2011. (Beta) – Ministar za Kosovo i Metohiju Goran Bogdanović apelovao je u utorak na Kfor da kroz razgovore sa predsednicima lokalnih samouprava na severu Pokrajine reši probleme i smanji tenzije pojačane nakon najnovijih akcija uklanjanja barikada.\n“Upravo radimo na zakazivanju sastanka predstavnika Kfora i predsednika lokalnih samouprava da vidimo na koji način da rešimo slobodu kretanja, omogućimo da normalan život teče dalje, jer ni hermetičko zatvaranje severa, ni blokada Kfora nikome ne odgovara”, kazao je Bogdanović za agenciju Beta.\n“Sve drugo osim razgovora može da ide u pogrešnom smeru koji niko ne želi. Nekome je stalo da nasiljem i jednostaranim potezima reši probelme. Ne možemo pristati da se zatvaramo hermetički, da ne možemo slobodno da putujemo ka centralnoj Srbiji, da nabavljamo namirnice”, kazao je ministar.\nPrema njegovim rečima, sve su to teme o kojima Kfor treba da razgovara sa predsednicima opština.\nBogdanović je rekao da je ipak optimista da će situacija biti rešena jer ima u vidu spremnost Srba da problem prevazidju mirnim putem i to da će Kfor imati razumevanje da ne zatvori alternativne pravce.


Hrvatska u poziciji da uslovljava Srbiju\nM. D. 8. aprila 2016. 09:44\nDirektor Informaciono-dokumentacionog centra „Veritas“ Savo Štrbac ocenio je danas da je Hrvatska u poziciji da uslovljava Srbiju i smatra da će to potrajati.\n„Po dosadašnjem iskustvu, sećam se kako je Italija pravila probleme Sloveniji, pa Slovenija Hrvatskoj, tako će i Hrvatska mnogo namučiti Srbiju dok je neko iz EU ne poklopi i kaže dosta je. Par godina će Hrvatska sigurno namučiti Srbiju“, ocenio je Štrbac za RTS.\nUpitan kako će se ponašati Srbija u tom slučaju, Štrbac je rekao da ne zna, ali da je Hrvatska u poziciji da uslovljava Srbiju.\nŠtrbac ocenjuje da su hrvatski dodatni uslovi prema Srbiji dodatni vid cinizma, podsećajući da ta zemlja nije uradila ništa po pitanju efikasnijeg povratska Srba i progonu počinilaca ratnih zločina.\n„Do zadnjeg časa je Hrtvatska bila uslovljena da radi na mnogo efikasnijem povratku Srba i progonu počinilaca ratnih zločina nad Srbima. Ni jedno, ni drugo nije mnogo pomoglo i njih je iznenadilo kada su u EU rekli da su ispunjeni uslovi za njihov ulazak u EU. Hrvatska se bila malo uljudila u tom negativnom odnosu prema Srbima, pa je izgledalo da će biti bolje, ali čim su ušli u EU vratili su se na pozicije sa početka 90-tih“, ocenio je Štrbac.\nŠtrbac podseća da je u Hrvatskoj od 3.600 koje je trebalo procesuirati to učinjeno samo prema 108, zbog čega je mišljenja da treba da ostane nadležnost u srpskom zakonu i da bude pretnja da će kad-tad neko sa hrvatske strane odgovarati.\nŠtrbac kaže i da je, kada je u pitanju zahtev Hrvatske da se njenoj manjini u Srbiji daju veća prava, u hrvatskom zakonu predviđeno da ako neka manjina ima preko 1,5 odsto da im pripada jedno mesto u Saboru.\n„U Srbiji je prema poslednjem popisu 0,8 odsto Hrvata. Oni primenjuju takav kriterijum kod sebe, a od drugih traže više“, primetio je Štrbac.


Guardian: Schmidt upozorio na opasnost od raspada BiH\nVisoki predstavnik međunarodne zajednice u BiH Christian Schmidt upozorio je da je zemlja u neposrednoj opasnosti od raspada i da postoji "veoma realna" perspektiva povratka sukoba.\nU izvještaju Ujedinjenim nacijama visoki predstavnik za BiH je napisao da ako separatisti iz bh. entiteta Republike Srpske ispune svoju prijetnju da će ponovo napraviti entitetsku vojsku, međunarodne mirovne snage bi trebalo da budu vraćene u većem broju da zaustave mogućnost klizanja ka novom ratu, piše britanski list The Guardian, koji je imao uvid u dokument.\nU Bosni i Hercegovini je trenutno raspoređeno 700 vojnika misije Evropske unije, EUFOR-a.\nPolicija Republike Srpske izvela je prošlog mjeseca "protivterorističke" vježbe na planini Jahorini, odakle je Vojska RS-a bombardovala Sarajevo tokom opsade 1992-95.\nOn je rekao da Dodikovi postupci "ugrožavaju ne samo mir i stabilnost zemlje i regiona, već – ako na njih ne odgovori međunarodna zajednica – mogu dovesti do poništavanja samog [Dejtonskog mirovnog] sporazuma".\nVisoki predstavnik je rekao da je moguće da će doći do sukoba između bosanskih nacionalnih agencija za provođenje zakona i policije bosanskih Srba.\n"Ako se Oružane snage BiH rascijepe na dvije ili više vojski, nivo međunarodnog vojnog prisustva bi zahtijevao ponovnu procjenu", upozorio je Schmidt.\n"Nedostatak odgovora na trenutnu situaciju ugrozio bi [Dejtonski sporazum], dok bi nestabilnost u BiH imala šire regionalne implikacije", rekao je on i dodao: "Izgledi za dalje podjele i sukobe su vrlo realni."\nČlan Predsjedništva BiH iz redova srpskog naroda Milorad Dodik prijeti povlačenjem iz institucija na državnom nivou, uključujući vojsku izgrađenu uz međunarodnu pomoć i rekonstituisanjem entitetskih snaga.\nDodik je 14. oktobra rekao da će natjerati Oružane snage BiH da se povuku iz Republike Srpske tako što će opkoliti njene kasarne i da ako zapad pokuša vojno intervenisati, on ima "prijatelje" koji su obećali da će podržati "srpsku stvar", podsjeća The Guardian.\nSchmidtova upozorenja dolaze u trenutku dok se Vijeće sigurnosti UN-a sprema da produži mirovni mandat za snage EU, EUFOR i sjedište NATO-a, glasanjem već u srijedu, 3. novembra.\nRusija je najavila da će blokirati rezoluciju ako se ne uklone sve reference na visokog predstavnika.\nRusija nije podržala izbor Schmidta za visokog predstavnika smatrajući da nema mandat jer ga nije ovjerilo Vijeće sigurnosti UN-a, ali i zato što smatraju da Ured visokog predstavnika u BiH treba ugasiti.\nTo su zatražili i u Rezoluciji pred Vijećem sigurnosti UN-a u čemu su zajedno s Kinom ostali usamljeni, jer na glasanju 22. jula nisu dobili više nijedan glas za.\n"Balkansko saslušanje" u Kongresu: SAD planiraju značajan angažman, posebno u BiH\nBivši zamjenik visokog predstavnika Berton: Dodik ovoga puta stvari gura predaleko


Građani većinom nezadovoljni radom lokalnih samouprava -\nTakođe, značajan udeo ispitanika, tačnije 42%, ne zna da li ima mogućnost da se uključi u donošenje opštinskog ili gradskog budžeta. Tek svaki drugi građanin zna za mogućnost da pristupi informacijama od javnog značaja koje nastaju u radu organa lokalne uprave. Stoga ne iznenađuje opšti utisak aktivista da među građanima uglavnom vlada neupućenost i apatija.\nPored toga, zabrinjava podatak da samo 5% građana smatra da se zapošljavanje službenika u opštinskoj ili gradskoj upravi vrši potpuno na osnovu kvalifikacija i sposobnosti. Čak 82% građana smatra da se službenici zapošljavaju potpuno (54%) ili donekle (28%) na osnovu političkih i ličnih veza.


RUMUNI NAJSIROMAŠNIJI Kako se živi po Evropi, nova lista pokazala nevjerovatne razlike - Srpskainfo\nRUMUNI NAJSIROMAŠNIJI Kako se živi po Evropi, nova lista pokazala nevjerovatne razlike\nU četvrtom kvartalu prošle godine dansko domaćinstvo je u prosjeku imalo 250.000 evra. Danci su i među najzaduženijim nacijama EU. Prosjek njihovog duga iznosi 75.300 evra, a od njih su zaduženiji samo Luksemburžani njihov dug u prosjeku iznosi više od 88.000 evra.\nU Centralnoj banci su istakli da je veći dio bogatstva sadržan u nekretninama u kojima žive, a manji u samom novcu. Njihovo prosječno neto finansijsko bogatstvo iznosi 177.500 evra, što je za skoro tri puta više od proseka EU, piše Bankar.me.\nUkazano je da postoje velike razlike u bogatstvu samih Danaca. Analizom je utvrđeno da je njihovo bogatstvo u prvom kvartalu ove godine raslo i to u prosjeku 3.200 evra po osobi, prenosi portal Klix.\nPoslije Danaca najbogatiji su Holanđani, Luksemburžani i Šveđani. Najsiromašniji su Rumuni, čija finansijska imovina u prosjeku iznosi samo 10.700 evra, piše CNBC. Među najsiromašnijima je i Hrvatska kao i Bugarska, Litvanija, Grčka, prenosi Blic.\nBiznis evropanajbogatije zemljenajsiromašnije\nVučić na Bledskom strateškom forumu "Vjerujem u ujedinjenu Evropu"\nSZO upozorava: Evropi prijeti novi talas virusa, EP potencijalno leglo zaraze\nODBRANA EVROPSKIH VRIJEDNOSTI Kandidatkinja za kancelarku Njemačke pozvala na "čvršći" stav prema Kini i Rusiji


Marija Zaharova: Pozivamo SAD da se drže međunarodnog prava i da prestanu sa pretnjama upotrebe sile i uvođenja novih sankcija Venecueli | Hronika\nPočetna strana > Hronika > Marija Zaharova: Pozivamo SAD da se drže međunarodnog prava i da prestanu sa pretnjama upotrebe sile i uvođenja novih sankcija Venecueli\nMarija Zaharova: Pozivamo SAD da se drže međunarodnog prava i da prestanu sa pretnjama upotrebe sile i uvođenja novih sankcija Venecueli\nMoskva na svim međunarodnim platformama poziva na odustajanje od uvođenja novih sankcija Venecueli, izjavila je portparolka Ministarstva inostranih poslova Rusije Marija Zaharova.\n„Na svim međunarodnim platformama Rusija odlučno poziva američke partnere da deluju u skladu s međunarodnim pravom, da se suzdrže i odustanu od neodgovornih poteza, uvođenja novih sankcija i pretnji upotrebom sile“, rekla je Zaharova na konferenciji za novinare.\nOna je istakla da Moskva uoči predstojećih majskih protesta u Venecueli poziva sve političare zdravog razuma u toj zemlji da ne podležu provokacijama.\n„Radikalna opozicija priprema nove masovne proteste da bi isprovocirala sukobe demonstranata iz raznih tabora“, upozorila je Zaharova i apelovala da na Dan međunarodne solidarnosti radnika niko ne naseda na provokacije.\nPrema njenim rečima, očigledno je da je Vašington spreman za bilo koju varijantu destabilizacije situacije u Venecueli da bi postigao konačni cilj — svrgavanje aktuelne venecuelanske Vlade.\n„Sjedinjene Američke Države nastavljaju da povećavaju verovatnoću nasilnog scenarija rešavanja venecuelanske krize. Ipak su se sve zemlje Karipskog basena i Latinske Amerike, kao i ogromna većina država iz drugih regiona, jasno i precizno izjasnile protiv oružane intervencije u Venecueli, u kakvu god humanitarnu formu da je ona uvijena“, rekla je Zaharova.\nPrema njenim rečima, unutrašnji razlozi za krizu u Venecueli ne smeju biti ignorisani, ali je za njih presudan spoljni pritisak.\nU Venecueli su 21. januara počeli masovni protesti protiv aktuelnog predsednika te države Nikolasa Madura, nedugo pošto je položio zakletvu. Nakon početka nereda predsednik opozicionog Parlamenta Huan Gvaido nezakonito je proglasio sebe privremenim šefom države, što su SAD i niz zapadnih zemalja priznale. Rusija, Kina i druge države podržavaju Madura kao legalnog predsednika Venecuele.


Prema važećem Zakonu o bezbednosti saobraćaja („Sl. glasnik RS“, br. 41/2009, 53/2010, 101/2011 i 32/2013 – odluka US) u članu 97, jasno je navedeno da na pešačkom prelazu, na kome je saobraćaj pešaka regulisan svetlosnim saobraćajnim znacima, pešak je dužan da postupa u skladu sa tim znacima! Vaš slučaj je specifičan upravo iz tog razloga što se Vaša tvrdnja da ste pešački prelaz prešli na zeleno svetlo, a ne na crveno, mora i dokazima podupreti kako bi bila verodostojna.\nNajpre ste postavili pitanje koje se tiče mesne nadležnosti, odnosno spominjete prekršani sud druge opštine. Treba da imate u vidu da učiniocu prekršaja, kaznu ili drugu sankciju, može izreći samo nadležni sud i organ državne uprave koji vodi prekršajni postupak po Zakonu o prekršajima („Sl. glasnik RS“, br. 101/2005, 116/2008 i 111/2009). Za vođenje prekršajnog postupka u prvom stepenu mesno je nadležan sud na čijem području je prekršaj učinjen ili pokušan. Međutim, kad je za prekršaj propisana samo novčana kazna, zakon propisuje da prekršajni postupak za pojedine prekršaje, u prvom stepenu vode organi uprave. Prekršajni postupak pred organom uprave pokreće se na zahtev ovlašćenog lica ili po službenoj dužnosti, odmah po saznanju za prekršaj.


adidas LK B FT TRACKSU | Sport Vision\nAdidas French Terry Tracksuit je dečija trenerka u kojoj su vaši mališani uvek spremni za nove izazove. Pamučna tkanina u kombinaciji sa mekanim francuskim frotirom pruža osećaj toplote i udobnosti. Prostrana kapuljača i duboki džepovi u prednjem delu obezbeđuju dodatnu pokrivenost i zaštitu od hladnoće. AEROREADY apsorpcija vlage pomaže vašoj deci da ostanu suvi i rashlađeni, čak i u aktivnim danima. SPECIFIKACIJA: Regularan kroj Kapuljača na duksu Ranfle na rukavima, struku i nogavicama Džepovi u prednjem delu Rajsferšlus celom dužinom na duksu AEROREADY apsorpcija vlage Materijal: 60% pamuk, 40% rec. poliesterski francuski frotir Boja: roze- CORE PINK/ GLORY PINK/ MEDIUM GREY HEATHER Šifra artikla: FM9730 .\nAdidas French Terry Tracksuit je dečija trenerka u kojoj su vaši mališani uvek spremni za nove izazove.\nPamučna tkanina u kombinaciji sa mekanim francuskim frotirom pruža osećaj toplote i udobnosti.\nProstrana kapuljača i duboki džepovi u prednjem delu obezbeđuju dodatnu pokrivenost i zaštitu od hladnoće.\nAEROREADY apsorpcija vlage pomaže vašoj deci da ostanu suvi i rashlađeni, čak i u aktivnim danima.\nKapuljača na duksu\nRanfle na rukavima, struku i nogavicama\nDžepovi u prednjem delu\nRajsferšlus celom dužinom na duksu\nBoja: roze- CORE PINK/ GLORY PINK/ MEDIUM GREY HEATHER\nŠifra artikla: FM9730\nSastav 60% pamuk/40% reciklirani poliester


Postoji očigledna potreba da Evropska unija bude aktivnija oko pitanja na Balkanu, rekao je za RSE Carl Bildt, bivši premijer Švedske. Mislim da je za žaljenje što Srbija ne prati liniju EU kada je reč o sankcijama Rusiji, kaže Bildt koji u Beogradu boravi na konferenciji "Zajednička spoljna i bezbednosna politika i pristupanje Srbije EU".\nRSE: Počeo bih od današnje top teme, harmonizacije srpske spoljne politike sa politikom EU... Kako ocenjujete nivo te harmonizacije, naročito u svetlu odnosa Srbije sa Rusijom?\nBildt: Mislim da je važno da se harmonzijacija dogodi, jer to reflektuje činjenicu da različite države dele zajedničke vrednosti i interese. Dakle, postepena harmonizacija spoljne politike Srbije sa evropskom predstavljala bi deljenje istih vrednosti i interesa. Naravno, postoji očigledan interes kada se govori o sankcijama Rusiji, gde Srbija još uvek ne prati liniju EU. Mislim da je to za žaljenje. Nije da mislim da će sankcije mnogo toga promeniti što se tiče Rusije ali, to je deo našeg političkog paketa, da sačuvamo evropski poredak.\nOgnjen Zorić i Carl Bildt\nRSE: Ranije ste ocenili da je Balkan ranjiviji od ostalih delova Evrope. Čini se da poslednjih meseci, da se tako izrazim, Balakan ključa – imali smo konflikt u Makedoniji, politilku nestabilnost u toj zemlji, Milorad Dodik preti referendumom u Republici Srpskoj... Da li EU obraća dovoljno pažnje na Balakan? Ponekad se čini da je preokupirana drugim problemima – bezbednosnim, ekonomskim...


e-novine.com - Protest Albanaca u Skoplju\n11.05.2012 - 15:58\n"Mi nismo teroristi, mi smo Muslimani"\nNekoliko hiljada ljudi okupilo se u petak u Skoplju na protestu organizovanom zbog toga što su za petostruko ubistvo koje se dogodilo 12. aprila nadomak Skoplja osumnjičeni "radikalni islamisti" * Okupljeni uzikuju "Mi nismo teroristi, mi smo Muslimani", kao i parole protiv makedonske vlade i premijera Nikole Gruevskog koga nazivaju "teroristom", dok policajcima dobacuju "ubice, ubice" * Protest za subotu najavljuju građani makedonske nacionalnosti\nKako javlja dopisnica agencije Beta, učesnici protesta koji je počeo posle tradicionalne molitve petkom u džamijama, otišli su prvo do zgrade suda, odakle su potom krenuli ka zgradi makedonske vlade. Demonstranti su se organizovali posredstvom društvenih mreža na internetu, a poziv na okupljanje upućen je Albancima i pripadnicima muslimanske verske zajednice.\nOkupljeni su uzvikivali "Mi nismo teroristi, mi smo Muslimani", kao i parole protiv makedonske vlade i premijera Nikole Gruevskog koga nazivaju "teroristom", dok policajcima dobacuju "ubice, ubice". Na transparentima su istakli da su za petostruko ubistvo krivi "Srbi i Makedonci".Protest je, osim nekoliko kamenica koje su bačene na zgradu Vlade, protekao mirno, uz vidno prisustvo policije, izveštava Beta. Druge agencije navode da su demonstranti u jednom trenutku pokušali da uđu u Vladu, no policija ih je brzo u tome sprečila.\nNeimenovani organizatori pozvali su protest zbog toga što je makedonska policija saopštila da je petostruko ubistvo počinila "teroristička grupa radikalnih islamista", a pored Skoplja protesti su za petak zakazani i u Tetovu, Gostivaru, Strugi, Debru i Kičevu.\nS druge strane, etnička grupa Makedonaca organizuje sopstveni miting preko Facebooka i Twittera dan kasnije, 12. maja, javlja Radio Slobodna Evropa. Oni takođe zahtevaju pravdu i da ubice budu kažnjene. Ovo je već drugi put da se etničke zajednice u Makedoniji odvojeno okupljaju i izražavaju protest nakon ubistva petorice građana.\nPodsetimo, u selu Smilkovci u blizini Skoplja, pored veštačkog jezera, sredinom aprila ubijena su petorica ribara, od kojih su četvorica bili mladići koji su tek završili srednju školu, a jedna žrtva imala je 45 godina.\nMakedonska policija je početkom meseca podnela krivične prijave protiv pet osoba osumnjičenih da su na direktan i indirektan način učestvovale u petostrukom ubistvu kod Skoplja. Dosadašnja istraga je utvrdila da su tri osobe 12. aprila oko 20 sati naoružane puškama i mašinkom, ubile pet mladića i da su zatim pobegli sa mesta zločina, dok su im još dve osobe pomogle da pređu granicu i odu na Kosovo.Makedonska ministarka unutrašnjih poslova Gordana Jankulovska izjavila je da je policija pribavila dokaze među kojima su tragovi DNK, kao i listing telefonskih razgovora osumnjičenih koji ih povezuju sa zločinom.\nSaslušanje osumnjičenih za petostruko ubistvo


Mihajlović: Srbija se neće sklanjati ni od jedne gasne rute - Ekonomija - Dnevni list Danas\nPočetna » Ekonomija » Mihajlović: Srbija se neće sklanjati ni od jedne gasne rute\nMihajlović: Srbija se neće sklanjati ni od jedne gasne rute\nSrbija se neće sklanjati ni od jedne gasne rute koja treba da prođe kroz njenu teritoriju, da to ne bude samo ruski gas, izjavila je ministarka rudarstva i energetike Srbije Zorana Mihajlović u intervjuu za Glas Amerike i demantovala da je “američki čovek”, kao i da Moskva stoji iza direktora Srbijagasa Dušana Bajatovića.\n6Piše: FoNet 27. januara 2021. 22.47 Izmenjeno: 23.03\nObjasnila je i kakav je njen odnos prema gasovodu Balkanski tok na čijem otvaranju se nije pojavila, a upozorila je da će Srbija 2050. “godišnje bacati jedan autoput” ako ne prestane sa korišćenjem lignita u termoelektranama.\nNajvažnije je da je Balkanski tok završen u tom konstruktivnom delu, a sve što radim, radim u dogovoru sa predsednikom, tako da sam ga zamolila da 1. januara u 6 ujutru ne budem tamo, što ne znači da nisam ovih nekoliko meseci, koliko sam na čelu ministarstva, uradila sve da prođe najbolje moguće. Mnogo je važnije da je on konstruktivno završen, da se završavaju kompresorske stanice i da ćemo 2021. imati potpuno operativan Balkanski tok, rekla je Mihajlović.\nUpitana da li to znači da sad nije operativan, odgovorila je da jeste, ali ne u tom smislu da je pritisak onakav kakav treba da bude i da su sve kompresorske stanice završene, ali to su svi već i rekli, nije to neka tajna da ima još dosta stvari koje treba da se završe.\nOna je ocenila da je priča o tome da je „američki čovek“ smešna zato što je prošlih 6 godina radila u infrastrukturi sa ruskim i američkim kompanijama, i turskim i , azerbejdžanskim.\nOdnosi se isto i ovde u energetici. Mislim da se tu stvorila neka priča pre 6,7 godina na koju ja nisam reagovala jer sam mislila da je bezvezna, a trebalo je da reagujem. Ne postaje se tek tako ruski ili američki čovek. Radite za svoju zemlju, imate agendu koja se zove politika Vlade, realizujete to i to je najvažnije, naglasila je Mihajlović.\nPovodom kritika koje je iznosila na račun Dušana Bajatovića i na pitanje da li ga čuva Rusija, ona je rekla da nikakva Rusija ne stoji iza direktora Srbijagasa.\n„I sve te priče o velikim zaverama, kako iza nekog direktora stoji ko zna ko, to nije tačno. To je pitanje našeg unutrašnjeg uređenja, hoćemo li da imamo profitabilan Srbijagas ili ćemo da pustimo da on radi ovako kako radi. Ja generalno mislim da je direktor Srbijagasa bruka za sve, on je bruka i za neku Rusiju ako to tako postavljamo, ali je bruka i za naš finansijski sektor“, izjavila je Zorana Mihajlović.\nOna je negativno odgovorila i na pitanje da li onda Dušana Bajatovića „čuva“ Vlada Srbije, predsednik Srbije, zarad odnosa sa Moskvom.\n“ Dušan Bajatović je trenutno direktor Srbijagasa, ima odluku da sprovede odluku Vlade o podeli delatnosti, to za sada funkcnioniše. Radna grupa Vlade je formirana, kreće se sa podelom transporta i distribucije gasa, ako to ne bude išlo dinamikom koja je tačno napisana u odluci Vlade, mi ćemo kao ministarstvo kadrovskoj komisiji predložiti razrešenje direktora“, najavila je Mihajlović.\nUpitana zašto struja poskupljuje u jeku grejne sezone rekla je da struja jednom godišnje poskupljuje, ima određene korekcije vezano za nove instalisane kapacitete obnovljivih izvora energije.\nSada je na prosečan račun od 3000 dinara skočila za nekih 150 dinara. Ja nisam od onih ministara koji će da govore da Srbija ima najnižu cenu struje. To jeste tačno, ali ono što ja mislim da kada govorimo o struji, mnogo važnija stvar za svakog građanina je kvalitet te električne energije.\nGovoreći o Rio Tintu rekla je da će se sve što od dokumentacije postoji i što je urađeno, podeliti sa građanima.\nStudija o zaštiti životne sredine još nije završena, rade je između ostalog i naši univerziteti u Beogradu. Ali, to kako negde u nekoj državi izgleda i kako će u našoj državi da izgleda, zavisi od toga kako se postavi država prema svom investitoru. Mi nećemo uraditi ništa što može da ugrozi životnu sredinu i zdravlje ljudi,, naglasila je Mihajlović u intervjuu za Glas Amerike.\nDušan Bajatović, Glas Amerike, Srbijagas, Zorana MihajlovićBeograd\nDozvole nema ni za bolnicu u Kruševcu\nMihajlović sa ministarkom energetike Bugarske: Gasna interkonekcije u maju 2022.\n27. januara 2021. u 22.59\nNi ti nisi ništa bolja od njega.\n28. januara 2021. u 04.50\nValjda je sada svima jasno da sve radi protiv Rusije.\nKakav americki gas.\nOna ima zadatak da unisti energetski sistem.\nZnamo kako unistavala privredu Srbije dok je bila u G17 i za koga je radila.\nUcutkana je i vise ne napada EPS ali ga polako unistava\n27. januara 2021. u 23.22\nobican olos koji se uvlaci amerima u guzicu, pa je vucic tolerise, da ne mora on.\n28. januara 2021. u 09.27\nГоспођо, није на одмет да се информишете да годишње умире преко 6.000 грађана Србије од загађења које узрокују ТЕ Костолац и Обреновац што је скоро двоструковише од ковида. Размислите мало о својим надлежностима и обавезама према грађанима а не да сваког дана дајете којекакве изјаве о великим подухватима и успесима.\n28. januara 2021. u 11.14\nNarocito se nece sklanjati od gasovoda preko bugarske konekcija ka Aleksandropolisovom terminalu za americki tecni LNG gas. Ali to ne predstavljajte lazno kao odluku Srbije niti vasu strucnu sklonost vec , kao sto je poznato diktat EU i Angele Merkel i novbac EBRD koji je vec upumpao sredstva za tu potrebu. Nemojte misliti da mozete obmanjivati sve i svakoga u kontinuitetu.\n28. januara 2021. u 19.30\nA o njenom ucescu u kuci u Sremcici da i ne govorimo.


PCVesti - Rešenje za elektronsko plaćanje iz Atos-a\nby newsmasteron 19.09.2011 19.09.2011\nRešenje za elektronsko plaćanje iz Atos-a, integriše gotovinski platni promet koji je razvio weXpay\nweXpay: virtuelni novac za online kupovinu\nBeograd, 16 September 2011 – Atos Worldline, dokazana ekpertiza kompanije Atos Origin u transakcionim uslugama, nudi nov i jednostavan inovativan metod plaćanja – weXpay, koji poseduje EMS sertifikat izdat od strane Banque de France u aprilu 2011. godine. Metod omogućava kupovinu na internetu kešom, bez bankarskih kartica, čekova ili elektronskog transfera. Rešenje je namenjeno za plaćanje manjih iznosa, ispunjava sve zahteve internet kupaca, i koristi Sips elektronsko plaćanje na potpuno bezbedan način.\nWeXpay je nov način plaćanja koji omogućava online kupovinu kešom, bez potrebe da se otkriju lične ili finansijske informacije, izbegavajući tako rizik od prevare. Sistem je jednostavan i za njegovo korišćenje nije potreban bankovni račun. Ova nova metoda plaćanja, Sips rešenje za elektronsko plaćanje, omogućava prodavcima da odgovore na zahteve velikog broja klijenata uključujući ljude koji ne poseduju bankovni račun, one koji nerado koriste svoje bankovne kartice online (zbog rizika narušavanja privatnosti, bezbednosti, i slično), starije osobe, mlade, itd (t.j. više od 10 miliona korisnika interneta). Sve što kupac treba da uradi je da zameni potreban novac za kartu (nosi jedinstveni kod) na jednom od prodajnih mesta weXpay mreže (kiosci sa novinama), a zatim jednostavno njome kupuje online.\n“Atos Worldline je integrisao weXpay u Sips rešenje za elektronsko plaćanje kako bi omogućio pristup inovativnoj metodi plaćanja. Trideset hiljada trgovaca koji koriste Sips rešenje za elektronsko plaćanje, bilo direktno ili preko naših bankarskih partnera, može lako da aktivira weXpay bez ikakvih troškova instalacije. Online baza klijenata može se proširiti na ljude koji su obazrivi u korišćenju e-plaćanja, zbog narušavanja privatnosti, kao i mlađe korisnike i one koji nemaju bankovni račun. Rešenje je pogodno za male kupovine, kao što je kupovina muzike i video zapisa na mreži”, kaže Paskal Dehaussi, direktor bankarstva, finansija i osiguranja kompanije Atos Worldline.\n“Raduje nas partnerstvo sa kompanijom Atos Worldline. Broj prodavaca i distributera sajtova povezanih na naš sistem svakim danom je sve veći, i ova saradnja će nam omogućiti da weXpay ponudimo široj publici. U ovom trenutku, našim online kupcima nudimo mrežu od 5.500 poena razmene, a do kraja godine proširićemo mrežu do 15.000 poena. Jednostavan, anoniman, siguran i globalan, weXpay je sve što vam je potrebno da bi ste osvojili veliku online bazu klijenata “, izjavio je Jan Zizka, predsedavajući weXpay.\nAtos Worldline i weXpay predstavili su se na sajmu e-trgovine, ključnom događaju na evropskom kalendaru e-trgovine, održanom u Porte de Versailles, u Parizu od 13-15. septembra 2011. godine.\nRazvijen od strane EXPAY SAS na konceptu “digitalne valute”, weXpay je inovativni način plaćanja koji funkcioniše slično kao keš, i poseduje odobrenje Banque de France za izdavanje elektronskog novca. Omogućava svim internet korisnicima, uključujući i one bez bankovnih računa, realizaciju online kupovine u kešu zamenom novčanog iznosa weXpay karticom. Jednostavan, siguran i anoniman, weXpay omogućava plaćanje iznosa od 1 centa do 750 evra. Pretstavlja savršen dodatak bankovnim karticama na sajtovima trgovaca. Kroz partnerstvo sa prodavnicama novina i duvana, weXpay je razvio veliku mrežu mesta za razmenu novca za kod iste vrednosti, koja je dostupna kupcima na području Francuske, Korzike i svih francuskih prekomorskih odeljenja i teritorija.\nZa više informacija o weXpay, posetite www.weXpay.com\nO kompaniji Atos\nAtos je internacionalna IT servisna kompanija sa godišnjim prihodom od 8,7 milijardi EUR i 78.500 zaposlenih u 42 zemlje. Globalnoj bazi klijenata Atos isporučuje hi-tech transakcione servise, konsalting, sistem integraciju i upravljačke servise. Atos je fokusiran na biznis tehnologije koje povećavaju progres i pomažu organizacijama da kreiraju sopstvenu kompaniju budućnosti. Atos je globalni IT partner Olimpijskih igara i kotira se na Paris Eurolist berzi. Atos brendovi u upotrebi su: Atos, Atos Consulting & Technology Services, Atos Worldline i Atos Worldgrid.\nZa više informacija, posetite atos.net\nO Atos Worldline\nAtos Worldline okuplja ekpertizu kompanije Atos u hi-tech transakcionim uslugama. Lider u end-to-end servisima za ključne elektronske transakcije, Atos Worldline je specijalizovan za elektronsko plaćanje usluga (izdavanje, sticanje, terminali, rešenja za plaćanje karticama i bez kartica i obrada), eCS (e usluge za klijente, građane i zajednice), kao i usluge za finansijska tržišta. Stalna predanost koju ima Atos Worldline ka istraživanju i inovacijama, omogućava klijentima da imaju koristi od nagrađivanih rešenja u oblastima kao što su plaćanja putem mobilnih telefona, sigurni IPTV sistemi, online CRM i rešenja bez papira. Atos Worldline stvara godišnji prihod od 867 miliona evra i zapošljava preko 5.400 ljudi u svetu.\nZa više informacija, molimo posetite: www.atosworldline.com\nComTrade Group nastavlja sa preuzimanjem kompanija


SPEKTAKULARAN PRIJEM: Dodeljene nagrade najboljim profi vozačima u Srbiji\nU organizaciji Auto-moto saveza Srbije (AMSS), Sportskog auto i karting saveza Srbije (SAKSS) i Moto saveza Srbije (MSS), juče su u hotelu Metropol Palace u Beogradu, proglašeni najbolji takmičari u auto, moto i karting sportu za proteklu sezonu i tom prilikom su uručene medalje svima koji su ostvarili vrhunske rezultate u 2017. godini\n„Zahvaljujući zajedničkom radu SAKSS, MSS i AMSS ovo proglašenje podignuto je na viši nivo u odnosu na prethodne godine, što je izraz poštovanja prema našim šampionima. Uložili smo dosta napora kako bi naša zemlja imala svog predstavnika na najprestižnijim moto trkama izdržljivosti na svetu, a sada možemo da se pohvalimo da Srbija konačno ima i svoju reprezentaciju u kartingu, sačinjenu od najmlađih dečaka i devojčica uzrasta 7-15 godina, koji će u predstojećoj sezoni nastupati na šampionatu Centralno evropske zone (CEZ). Cilj nam je da u naredne dve godine omogućimo da takmičenja budu samoodrživa, te da sva sredstva usmerimo na obuku funkcionera, sudija i promociju auto, moto i karting sporta, kako bismo imali dovoljan broj takmičara u svim disciplinama“, istakao je Butulija i zahvalio se predstavnicima Vlade Republike Srbije, a naročito Ministarstvu odbrane i Ministarstvu omladine i sporta, te predstavnicima auto-moto saveza i klubova iz regiona.\n„Čestitam svim šampionima ove Svečane ceremonije dodele nagrada, kao i organizatorima ovog događaja. FIA će nastaviti da podržava vašu zemlju“, rekao je Žan Tod u video poruci.\n„Saradnja sa AMSS je i do sada bila uspešna, a nastojaćemo da je kroz zajedničke projekte još više ojačamo“, istakao je Vulin, zahvalivši se AMSS i predsedniku Mirku Butuliji za sve što su uradili za auto, moto i karting sport Srbije i tom prilikom podelio nagrade najmlađim trkačima.


Medvedev kaže da Izrael ne planira napad na Iran\nRuski predsednik Dmitrij Medvedev izjavio je danas da je od izraelskih zvaničnika dobio uveravanja da ta zemlja ne planira oružani napad na Iran. U intervjuu za američku televiziju Si-En-En (CNN), Medvedev je potvrdio i da je izraelski premijer Benjamin Netanjahu ovog meseca tajno posetio Moskvu i da su se njih dvojica sastali.\nPrema transkriptu intervjua koji je objavio Kremlj, Medvedev se osvrnuo i na pitanje da li bi Rusija pomogla Iranu u slučaju eventualnog napada Izraela. Iako Rusija nema odbrambeni sporazum sa Iranom, "to ne znači da bismo želeli da budemo, ili bili indiferentni prema takvom događaju...\nAli moje izraelske kolege su mi rekle da ne planiraju da postupe na takav način i ja im verujem", rekao je Medvedev, ne precizirajući da li je takva uveravanja dobio od Netanjahua.\nNetanjahuov kabinet je 7. septembra saopštio da premijer boravi u poseti jednom tajnom bezbednosnom objektu, ali su se u javnosti tog dana čule špekulacije da je potajno otputovao u Moskvu kako bi ruske zvaničnike odvratio od namere da Teheranu prodaju protivvazdušni sistem S-300, ili da bi ih upoznao sa vojnim planovima Tel Aviva. Ne navodeći detalje Netanjahuovog boravka, Medvedev je rekao da je dolazak u Moskvu bio odluka izraelskog prermijera i da ne zna šta je bio konkretan motiv, navodi Beta.


Ovako se Jelena Kostov priprema za Novogodišnje praznike! – Poznati.info\nBliže se Novogodišnji praznici gde po običaju treba ući u Novu 2016-tu u što boljem izdanju. Poznata pevacica Jelena Kostov važi za jednu od najzaposlenijih Zvezda Granda, pa većinu vremena provodi na putu sto iziskuje da izgleda lepo, sveže i naspavano.\nRešila je da se na vreme podvrgne tretmanima kako bi zablistala u najluđoj noći te je ovoga puta sebe obradovala laserskom epilacijom, kao i mezoterapijom a srecna i zadovoljna izasla je iz Laser estetik Medical centra. Doktorka Emira Lazić je ucinila sve da popularna Jeca bude primecena, zadovoljna i srecna. A vi procenite kako ona sada izgleda?!


Policija protiv Sakana podnijela novi izvještaj tužilaštvu | Moj Kotor Varoš\nHomeKotor VarošPolicija protiv Sakana podnijela novi izvještaj tužilaštvu\n05/03/2018 Moj Kotor Varoš Kotor Varoš 0\nPolicijska uprava Banjaluka podnijela je danas novi izvještaj banjalučkom Okružnom javnom tužilaštvu protiv starješine Vatrogasnog društva u Kotor Varošu Nedeljka Sakana u kojem ga sumnjiče da je izvršio krivično djela zloupotreba službenog položaja ili ovlašćenja i pričinio štetu od oko 10.600 KM.\nIzvor blizak istrazi potvrdio je za “Moj Kotor Varoš” da je Sakanu na teret stavljeno i da je zajedno sa Nenadom Panićem iz Kotor Varoša izvršio krivično djelo podnošenje lažne poreske prijave.\nPolicijska uprava Banjaluka, navodeći u saopštenju za javnost inicijale prijavljenih, opisala je na koji način su izvršena krivična djela.\n– N. S. je osumnjičen da je obavljajući poslove vršioca dužnosti starješine subjekta čiji je osnivač jedinica lokalne samouprave iz Kotor Varoša u vremenu od 1. januara do 31. decembra 2015. godine prekoračio granice svog ovlašćenja i zaprimao novčana sredstva na osnovu ugovora o zakupu poslovnih prostorija i zatim ih dijelio na ime toplog obroka za sebe i svoje radnike, iako je topli obrok već bio isplaćen. Osumnjičeni je na opisani način pričio materijalnu štetu u iznosu od oko 10.600 KM. N. S. je osumnjičen i da je sa N. P. u periodu od 1. januara 2015. do 30. novembra 2017. godine dostavio Poreskoj upravi RS mjesečne prijave sa netačnim podacima za zaposlene – navedeno je u saopštenju Policijske uprave Banjaluka.\nPolicija je protiv Sakana i u septembru prošle godine podnijela izvještaj tužilaštvu u kojem ga sumnjiči da je zloupotrebom službenog položaja ili ovlaštenja i falsifikovanjem isprava pričinio štetu Vatrogasnom društvu od 20.000 KM.\nU tom izvještaju mu je na teret stavljeno da je prilikom nabavljanja goriva, servisiranja vozila, adaptacije prostorija za odmor radnika i prodaje imovine Vatrogasnog društva pričinio štetu od 20.000 KM.\nSakan je za starješinu Vatrogasnog društva Kotor Varoš imenovan krajem 2014. godine kao kadar PDP-a.\nDragan Gagi Jovanović napušta scenu\nGajanin jedini kandidat za prvog čovjeka Univerziteta u Banjaluci\nVozači oprez, policija pojačala kontrole, akcenat na alkoholu i brzini\n31/12/2016 Moj Kotor Varoš 0\nJuričević i Čirkić u trci za Vijeće naroda RS\n13/07/2020 Moj Kotor Varoš 0


DŽAFEROVIĆ RAZOČARAN: 'Skandalozna presuda Višeg suda u Beogradu Huseinu Mujanoviću' | Slobodna Bosna\n- Za svaku je osudu da srbijansko pravosuđe uopće vodi krivične postupke za navodne ratne zločine protiv pripadnika Armije Republike BiH. Pravosuđe Republike Srbije, koja je izvršila agresiju na BiH, što su činjenice koje je utvrdio Međunarodni sud pravde, kao i Haški tribunal u nekoliko svojih odluka, procesuira one koji su branili BiH u situaciji kada postoji Sud BiH, nadležan za takve slučajeve - naglasio je Džaferović u izjavi za Fenu.\nZa predsjedavajućeg bh. Predsjedništva to je potpuna zloupotreba međunarodnog prava od Srbije, jer država koja je vršila agresiju, pokušava da one koji su branili BiH od te agresije, procesuira za ratne zločine pred svojim pravosuđem.\nNapomenuo je i da su trenutno dvije osobe, ulazeći u Srbiju, uhapšene i protiv njih se vode postupci, a BiH je tri puta podnosila zahtjev za ustupanje predmeta i za izručenje i sve je to odbijeno od srbijanskog pravosuđa.\n- U pitanju je situacija koja je suprotna međunarodnom pravu i institucije koje su zadužene za primjenu međunarodnog prava, morat će se pozabaviti tim pitanjem. To pitanje se mora razriješiti - smatra Džaferović.\nPozvao je Srbiju da ozbiljno shvati ovu situaciju te da ih izruči BiH kako bi BiH vodila, ako treba, procedure, jer će, u protivnom, to dodatno usložiti međusobne odnose.\n- To je pitanje odnosa prema prošlosti. Srbija se mora suočiti s činjenicama i vlastitom prošlošću, ali i užasnim greškama Miloševićevog režima, s činjenicom da je izvršena agresija na BiH i jedino tako možemo ići naprijed - zaključio je predsjedavajući Predsjedništva BiH Šefik Džaferović.\nMujanovića srbijansko pravosuđe tereti da je 1992. godine, kao ratni komandant zatvora, zlostavljalo Srbe u Hrasnici kod Sarajeva. Njega je srbijanska policija uhapsila u julu 2018. na graničnom prijelazu između Bosne i Hercegovine i Srbije. Od tada je u pritvoru u Srbiji i to će vrijeme biti uračunato u njegovu kaznu.